open-index/open-wikipedia-markdown huggingface dataset:
তাপ মৃত্যু

**তাপ মৃত্যু** ()এটি অনুকল্প   যিয়ে বিশ্ব-ব্ৰহ্মাণ্ডৰ শেষ পৰিণতি অৰ্থাৎ অন্তৰ কথা সূচায়। ব্ৰহ্মাণ্ডই মুক্ত তাপগতীয় শক্তিবিহীন এক অৱস্থা প্ৰাপ্ত হয়। যেতিয়া শক্তি সকলোতে সমান হ'ব, বা গোটেই ব্ৰহ্মাণ্ডত 'তাপগতীয় সমতা' দেখা যাব, সেই অৱস্থাকে তাপ মৃত্যু বোলা হ'ব। ব্ৰহ্মাণ্ডত শক্তিৰ প্ৰয়োজন হোৱা আৰু কোনো কাম কৰিব পৰা নাযাব বা কোনো ধৰণৰ জীৱন ব্ৰহ্মাণ্ডত বৰ্তি থকাতো সম্ভৱ নহʼব । এই অনুকল্পৰ মতে, ব্ৰহ্মাণ্ডত 'কাম কৰাৰ ক্ষমতা' অতি সহজে হেৰাই গৈ থাকে, বিশৃংখলতাৰ পৰা সুশৃংখলতাৰ দিশে।  ই তাপগতিবিজ্ঞানৰ ()  দ্বিতীয় নিয়মৰ ওপৰত আধাৰিত।

তাপ মৃত্যুৰ কথা সৰ্বপ্ৰথম ৱিলিয়াম থমচন(লৰ্ড কেলভিন)এ ১৮৫০খ্ৰীষ্টাব্দত কৈছিল।

## ইতিহাস
এই অনুকল্পৰ অধিসূচনা হৈছিল ১৯ শতিকাৰ বিজ্ঞানীসকলে আগ বঢ়োৱা তাপগতিবিদ্যাৰ প্ৰথম আৰু দ্বিতীয় নিয়মৰ পৰা। এই ক্ষেত্ৰত ৱিলিয়াম থমচনৰ নাম উল্লেখনীয়। বিভিন্ন পৰীক্ষাৰ পিছত কোৱা হৈছিল: "তাপ কোনো বস্তু নহয়, কিন্তু ই যান্ত্ৰিক প্ৰভাৱৰ এক গতিশীল ৰূপ, আমি স্বীকাৰ কৰো যে যান্ত্ৰিক কাৰ্য আৰু তাপৰ মাজত কাৰণ আৰু প্ৰভাৱৰ দৰে এক সমতা আছে।" পিছলৈ হাৰ্মান ভন হেল্মহল্টজ আৰু ৱিলিয়াম ৰেংকাইনে তাপ মৃত্যুৰ শাস্ত্ৰ বিকশিত কৰিলে।

## তাপ মৃত্যুৰ সময়ৰেখা
যিহেতু তাপ মৃত্যুৱেই একমাত্ৰ সম্ভৱ ফলাফল, আৰু এই শাস্ত্ৰৰ কোনো প্ৰমাণ নাই, সেয়েহে তলত উল্লেখ কৰা সময় উক্ত মতবাদত প্ৰচলিত পৰিকল্পনঝে মাথোন।

### অধঃ পতনৰ যুগ: ১০<sup>১৪</sup> বছৰৰ পৰা ১০<sup>৪০</sup>লৈ
#### তাৰকামণ্ডল আৰু তৰাবোৰে উৎপাদন বন্ধ কৰে: ১০<sup>১৪</sup>

#### গ্ৰহৰ পৰিমণ্ডলৰ পৰা আৰম্ভ কৰি: ১০<sup>১৫</sup> বছৰ

#### নক্ষত্ৰৰ পৰিমণ্ডলৰ পৰা আৰম্ভ কৰি: ১০<sup>১৬</sup>বছৰ

### এক সম্ভৱ পাৰ্থক্য

শ্ৰেণী:ব্ৰহ্মাণ্ডতত্ত্ব
সংমিশ্ৰিত মীন-পালন

**সংমিশ্ৰিত মীন-পালন**, (ইংৰাজী: Composite fish culture) হৈছে মীন পালনৰ এনে এটা পদ্ধতি যাৰ জৰিয়তে পানীৰ ভিন্ন স্তৰত খাদ্য গ্ৰহণ কৰা ভিন্ন প্ৰজাতিৰ মাছ একেটা পুখুৰীতে একেলগে পালন কৰা হয়। বিভিন্ন প্ৰজাতিৰ মাছে নিজৰ সহজাত প্ৰকৃতি, খাদ্যভাস আৰু খাদ্যৰ পাচূৰ্যতাৰ ওপৰত ভিত্তি কৰি পানীৰ ভিন্ন স্তৰত অৱস্থান গ্ৰহণ কৰে। এই পদ্ধতিৰ ফলত পুখুৰীৰ জলৰাশিৰ বিভিন্ন স্তৰত অৱস্থান গ্ৰহণ কৰা মাছবোৰে পুখুৰীত উপলব্ধ সকলো প্ৰাকৃতিক খাদ্যৰ উপযুক্ত ব্যৱহাৰ কৰিব পাৰে। এই দৰে এটা পুখুৰীৰ সমগ্ৰ খাদ্য উপযুক্তভাৱে ব্যৱহাৰ কৰাৰ ফলত কম খৰছতে অধিক উৎপাদন কৰিব পাৰি। সেইবাবে এই পদ্ধতি খেতিয়কৰ বাবে অৰ্থনৈতিকভাৱে অতি লাভদায়ক। ভাৰতত কাৰ্প পৰিয়ালৰ অন্তৰ্গত মাছবোৰক এই পদ্ধতিত পালন কৰা হয়।
## পৰিচয়

ভাৰতীয় কৃষি অনুসন্ধান বৰ্ডে ১৯৭০ চনত সংমিশ্ৰিত মীন পালন পদ্ধতিৰ বিকাশ সাধন কৰে। এই পদ্ধতিত এটা পুখুৰীতে স্থানীয় আৰু আমদানীকৃত মাছৰ পাঁচ বা ছটা প্ৰজাতি একেলগে পালন কৰা হয়। পালনৰ বাবে ভিন্ন খাদ্যাভাসৰ মাছৰ প্ৰজাতি নিৰ্বাচন কৰা হয় বাবে এই প্ৰজাতিবোৰৰ মাজত খাদ্যৰ বাবে কোনো প্ৰতিযোগিতা নহয়। বৰঞ্চ পুখুৰীত উপলব্ধ সকলো খাদ্যৰ উপযুক্ত ব্যৱহাৰহে হয়। এনে পদ্ধতিত পালনৰ বাবে উপযুক্ত মাছৰ প্ৰজাতিবোৰ হৈছে, বাহু মাছ আৰু চিলভাৰ কাৰ্প যি অৱস্তৰৰ উপভোক্তা, ৰৌ মাছ এবিধ মধ্যস্তৰৰ উপভোক্তা আৰু মিৰিকা মাছ আৰু কমন কাৰ্প যি নিম্নস্তৰৰ উপভোক্তা। ইয়াৰোপৰি কমন কাৰ্পৰ মলবোৰো অন্য মাছে খাদ্য হিচাপে গ্ৰহণ কৰে আৰু এনে পদ্ধতিৰ ফলত প্ৰতি হেক্টৰত বছৰি প্ৰায় ৩০০০-৬০০০&nbsp;কিলোগ্ৰাম পৰ্যন্ত মাছ উৎপাদন কৰিব পৰা হয়।

## প্ৰজাতি নিৰ্বাচন
সংমিশ্ৰিত মীন পালনত প্ৰজাতি নিৰ্বাচন কৰাতো অতি গুৰুত্বপূৰ্ণ। প্ৰথমতে ভাৰতত কেৱল কাৰ্প পৰিয়ালৰ মাছহে এই পদ্ধতিত পালন কৰা হৈছিল। পিছলৈ ৰৌ, বাহু, মিৰিকাৰ লগতে মালি (*L. calbasu*), কেতিয়াবা ভাঙন (*L. bata*) আৰু লগত ৰূপ চন্দা (*Etroplus suratensis*), খলিহনা (*Osphronemus gorami*) আৰু মিল্ক ফিছ (*Chanos chanos*) পালন কৰা হয়।

১৯৫৯ চনৰ পৰা ভাৰতৰ কৃষকে চিলভাৰ কাৰ্প (*Hypophthalmichthys molitrix*) আৰু গ্ৰাছ কাৰ্প (*Ctenopharyngodop idella*) পালন কৰিবলৈ আৰম্ভ কৰে আৰু ১৯৫৭ চনত কেন্দ্ৰিয় অন্তঃদেশীয় মীন পালন অনুসন্ধান সংস্থা (CIFRI)ই কমন কাৰ্প (*Cyprinus carpio*)কে ধৰি এই তিনিটা প্ৰজাতিৰ মাছৰ সংমিশ্ৰিত মীন পালন আৰম্ভ কৰে।

সংমিশ্ৰিত পদ্ধতিত পালন কৰা অন্য মাছবোৰ হৈছে পাভ (*Ompok bimaculatus*), আঁৰি (*Mystus seenghala*), চিতল (*Notopterus chitala*), বৰালি (*Pangasius pangasius*),মুলেট (*Mugil cephalus*), আৰু ডাঙৰ মিছা মাছ (*Macrobrachium malcolmsonii*, *M. rosenbergii*), শাল (*Channa marulius*), শিঙৰা (*Mystus aor*) আৰু মাগুৰ (*Clarias batrachus*), ফ্ৰিং-লিপ্ড কাৰ্প (*Labeo fimbriatus*), কাউভেৰি কাৰ্প (*L . Kontius*) আৰু পালচেলাছ (*Puntius pulchellus*) আদি।
## তথ্য সংগ্ৰহ

শ্ৰেণী:কৃষি বিজ্ঞান
মিৰিকা মাছ

**মিৰিকা মাছ** (*Cirrhinus cirrhosus*, বা *Cirrhinus mrigala*),  **মৃগেল** আৰু **হোৱাইট কাৰ্প** বুলিও কোৱা হয়, হৈছে কাৰ্প পৰিয়াল চাইপ্ৰিনিডিয়াৰ অন্তৰ্গত এবিধ অৰ্থনৈতিকভাৱে অতি গুৰুত্বপূৰ্ণ মাছৰ প্ৰজাতি। ভাৰতৰ নদী আৰু জুৰিত পোৱা এবিধ স্থানীয় মাছ, কেৱল কাউভেৰি নদীত ইয়াৰ বন্য প্ৰজাতি দেখিবলৈ পোৱা যায়, প্ৰকৃতি সংৰক্ষণৰ আন্তঃৰাষ্ট্ৰীয় সংস্থা (IUCN)ৰ ৰঙা তালিকাত ইয়াক অসুৰক্ষিত প্ৰজাতি হিচাপে অন্তৰ্ভুক্ত কৰা হৈছে। ই স্থানীয়ভাৱে পালন কৰাৰ ওপৰিও বাহিৰা অঞ্চলতো অতি জনপ্ৰিয় আৰু বহুল ভাৱে পালন কৰা মাছৰ প্ৰজাতি। ই প্ৰায়  পৰ্যন্ত দীঘল হয়।

## মীন পালন
ই দক্ষিণ এচিয়াৰ মীন-পালনত ব্যৱহাৰ কৰা এটা অতি গুৰুত্বপূৰ্ণ নিৰ্মল পানীৰ মাছৰ প্ৰজাতি।  ইয়াক ৰৌ আৰু বাহুৰ সৈতে সংমিশ্ৰিতভাৱে পালন কৰা হয়। খাদ্য হিচাপে ইয়াক ঘৰুৱাভাৱে ব্যৱহাৰ কৰাৰ লগতে বিক্ৰীও কৰা হয়। পুখুৰীৰ পৰিৱেশত ই বংশবৃদ্ধি নকৰে, সেইবাবে প্ৰাণোদিত পদ্ধতিত (কৃত্ৰিমভাৱে কণী পাৰিবলৈ প্ৰেৰিত কৰা) ইহঁতৰ পোনা উৎপাদন কৰা হয়।

অন্য কাৰ্পতকৈ ভাৰতীয় কাৰ্পবোৰ অধিক সুস্বাদু বুলি বিবেচিত হৈছে আৰু সেইবাবে ইহঁতৰ চাহিদা তথা দামো বেছি। ১৯৯০ চনৰ পৰা ইহঁতৰ বাৰ্ষিক উৎপাদন প্ৰায় ২,৫০,০০০ টনৰ পৰা ৫,৫০,০০০ টনলৈ বৃদ্ধি হৈছে। ভাৰত আৰু বাংলাদেশতেই ইহঁতৰ সৰ্বাধিত উৎপাদন কৰা হয়।

## বসতি
মিৰিকা হৈছে মধ্য স্তৰৰ উপভোক্তা। ই খৰশ্ৰোতা নদী আৰু জুৰিত বাস কৰে। বাসস্থানৰ প্ৰায়  গভীৰৰ বালি বা মাটিত ইহঁতে কণী পাৰে। এজনী  ওজনৰ মাইকী মিৰিকা মাছে প্ৰায় এক নিযুতমান কণী পাৰে। ইহঁত অতি খৰতকীয়াকৈ বৃদ্ধি হয়; মাত্ৰ দুবছৰতেই প্ৰায়  দীঘল আৰু ওজন প্ৰায়  লৈকে হোৱা দেখা যায়।

## তথ্য সংগ্ৰহ

শ্ৰেণী:মাছ
EMD GT46PAC

**EMD GT46PAC** একপ্ৰকাৰৰ ডিজেল-বৈদ্যুতিক যাত্ৰীবাহী ৰেলৰ ইঞ্জিন । মূল-চালিকা এটি ডিজেল ইঞ্জিনে চলোৱা পৰিৱৰ্তী বিদ্যুতাধাৰ (AC Alternator or generator) ৰ পৰা পোৱা পৰিৱৰ্তী বিদ্যুত-প্ৰবাহৰ (AC) দ্বাৰা চালিত উভমুখী বৈদ্যুতিক মটৰে (AC Motor) ইয়াক গতিশীল কৰি তোলে। ইয়াক প্ৰথমে জেনেৰেল মটৰ্চৰ ইলেক্ট্ৰমটিভ ডিভিজনে  নিৰ্মাণ কৰি উলিয়াইছিল আৰু তাহাঁতৰ অনুজ্ঞা-পত্ৰৰ আধাৰত বৰ্তমানে বাৰানসীস্থিত (Diesel Locomotive Works; DLW) কাৰখানাত ভাৰতীয় ৰেলৰ বাবে এনে ৰেলৰ ইঞ্জিন নিৰ্মাণ কৰি থকা হৈছে। এই ইঞ্জিনটো দৰাচলতে মালবাহী ৰেলৰ ইঞ্জিন EMD GT46MAC ৰ যাত্ৰীবাহী সংস্কৰণ মাথোঁ। এই ৰেল ইঞ্জিনত ১৬টা চিলিণ্ডাৰযুক্ত 16-710G3B ডিজেল ইঞ্জিন ব্যৱহৃত হৈছে যি সৰ্বোচ্চ ৯০৪ RPM (Revolutions Per Minute) গতিৰে ঘূৰিব পাৰে।

## ভিন্নতা
এই WDP ( Wide-gauge Diesel Passenger) ৰেল ইঞ্জিনসমূহৰ তিনিটা প্ৰকাৰ দেখা যায় - মূল ৪,০০০ অশ্বশক্তিযুক্ত WDP-4, ৪,৫০০ অশ্বশক্তিযুক্ত WDP-4B আৰু ৪,৫০০ অশ্বশক্তিযুক্ত WDP-4D। প্ৰথম দুই প্ৰকাৰ এক চালক-কক্ষযুক্ত আৰু তৃতীয় প্ৰকাৰ দ্বৈত চালক-কক্ষযুক্ত ।

## ইঞ্জিনসমূহৰ ক্ৰমিক নম্বৰ
ভাৰতীয় ৰেলত পোনতে এই ইঞ্জিনসমূহৰ ক্ৰমিক সংখ্যা ২০০০০ৰ পৰা আৰম্ভ হৈ ২০১০৩লৈকে বিস্তাৰিত আছিল। ২০১০৩ ৰ পাচত নতুন ইঞ্জিনসমূহৰ নম্বৰ ৪০০০১ ৰ পৰা আৰম্ভ হৈছে কিয়নো ২০১০৩ৰ পিছৰ ক্ৰমিক নম্বৰ সমূহ (Wide-gauge DC Goods) WCG-2 মালবাহী ৰেলৰ বৈদ্যুতিক-ইঞ্জিন সমূহৰ লগত একাকাৰ হোৱাৰ উপক্ৰম হৈছিল। ইঞ্জিন ক্ৰমিকসংখ্যা ২০০০০-২০০৪৬, ২০০৪৮-২০০৭৪, ২০০৭৬-২০১০২ মূল WDP-4 আৰ্হিত আৰু ইঞ্জিন ক্ৰমিকসংখ্যা ২০০৪৭ আৰু ২০০৭৫ WDP-4B আৰ্হিত নিৰ্মিত। ইঞ্জিন ক্ৰমিকসংখ্যা ২০১০৩, ৪০০০১-৪০০১৩, ৪০০১৫-৪০০২৫, ৪০০২৭-৪০০৮৫ WDP-4B আৰ্হিত নিৰ্মিত । ইঞ্জিন ক্ৰমিকসংখ্যা ৪০০১৪ আৰু ৪০০২৬ WDP-4D আৰ্হিত নিৰ্মাণ কৰা হৈছিল আৰু পৰৱৰ্তী সময়ত ৪০০৮৬ অগ্ৰৱৰ্তী ইঞ্জিনসমূহ WDP-4D আৰ্হিৰ।

## পৰাক্ৰম
WDP-4 ৰেল ইঞ্জিন একোটাই ২৪টা ডবাৰ ৰেল এখন ১১০-১২০ কি.মি./ঘণ্টা (৬৮–৭৫ মাইল/ঘণ্টা) বেগেৰে টানিব পাৰে। পৰীক্ষামূলক চালনৰ সময়ত ৮টা ডবাযুক্ত ৰেল একোখন এই ইঞ্জিনে ১৬০ কি.মি./ঘণ্টা (৯৯ মাইল/ঘণ্টা) বেগত টনাও পৰিলক্ষিত হৈছিল।

thumb|তুগলকাবাদ ল'ক'শ্বেডৰ HOG যুক্ত WDP4B 40078
thumb|নিয়মীয়া নিৰ্মাণৰ প্ৰথম WDP4D 40086
## অন্যান্য তথ্য
WDP-4 ইঞ্জিনসমূহ দ্বৈতদিশত সঞ্চাৰণক্ষম আৰু প্ৰায়ে দীঘল অংশ আগত ৰাখি চলাব লগা হয়। ৮-চকাৰ WDP-4 ইঞ্জিনসমূহৰ চকা-বিন্যাস Bo1-1Bo যাৰ প্ৰতিদাল অক্ষদণ্ডক পৃথকে পৃথকে চাৰিটা ট্ৰেকশ্যন মটৰে কাৰ্যক্ষম কৰি তোলে। এতিয়াৰ ১২-চকাৰ WDP-4B আৰু WDP-4D ইঞ্জিনসমূহ Co-Co চকা-বিন্যাসেৰে সজ্জিত যাৰ প্ৰতিদাল অক্ষদণ্ডক পৃথকে পৃথকে ৬টা ট্ৰেকশ্যন মটৰে কাৰ্যক্ষম কৰি তোলে । লংহুড সমুখদিশত ৰাখি চলাওতে চালকৰ দৃষ্টি বাধিত হোৱা কেতবোৰ ঘটনাৰ পৰিপেক্ষিতত (পুষ্পক এক্সপ্ৰেছৰ চালকে চিগনেল পাৰ হৈ যোৱা ঘটনা উল্লেখযোগ্য) WDP-4B আৰ্হিৰ ইঞ্জিনত দ্বৈত-চালককক্ষৰ ব্যৱস্থা কৰা হৈছে। নতুন ইঞ্জিনসমূহত চালককক্ষসমূহ পূৰ্বতকৈ কিছু বহলো কৰা হৈছে। ইয়াৰ বাদে WDP4B আৰু WDP4D শ্ৰেণীৰ বাকী গঠন প্ৰায় একে।

ৰাজধানী আৰু শতাব্দী শ্ৰেণীৰ ৰেলত ব্যৱহৃত কিছুসংখ্যক WDP-4B/WDP-4D ইঞ্জিনত ইনভাৰ্টাৰযুক্ত হে'ড-এণ্ড পাৱাৰ ইউনিটৰ ব্যৱস্থা কৰি জেনেৰেটৰ ডবাৰ অবিহনে ডবাত বিদ্যুতৰ যোগান ধৰিব পৰাৰ ব্যৱস্থা কৰা হৈছে।

২ ষ্ট্ৰ'ক ডিজেল ইঞ্জিনযুক্ত এই ৰেল ইঞ্জিনসমূহ যথেষ্ট কম ইন্ধন-ব্যয়ী আৰু কম ধোঁৱা এৰা বিধৰ । উচ্চ আন্তঃঘূৰ্ণনত এই শ্ৰেণীৰ ইঞ্জিনৰ পৰা উৰাজাহাজৰদৰে এক বিশেষ চিনাকী গোঁ-গোঁৱনি শব্দ নিৰ্গত হয়।

## তথ্যসূত্ৰ

শ্ৰেণী:ভাৰতৰ ৰেল ইঞ্জিন
কোয়েল মল্লিক

**কোয়েল মল্লিক** () (জন্ম: ২৮ এপ্ৰিল, ১৯৮২) বঙালী চলচ্চিত্ৰ জগতৰ এগৰাকী বিখ্যাত ভাৰতীয় অভিনেত্ৰী। 

## জন্ম আৰু শিক্ষা জীৱন
কোয়েলে পশ্চিমবঙ্গৰ কলকাতাত জন্মগ্ৰহণ কৰিছিল। তেওঁৰ পিতৃ বিখ্যাত বঙালী অভিনেতা ৰঞ্জিত মল্লিক আৰু মাতৃৰ নাম দীপা মল্লিক। তেওঁ মডাৰ্ণ হাইস্কুল নামে এখন উচ্চ মাধ্যমিক বালিকা বিদ্যালয়ত স্কুলীয়া জীৱন অতিবাহিত কৰি পাচত কলকাতা বিশ্ববিদ্যালয়ৰ অধীনৰ গোখলে বালিকা মেমোৰিয়েল কলেজৰ পৰা মনোবিজ্ঞান বিষয়ত বি.এছ.চি (অনাৰ্চ) উপাধি লাভ কৰে। 

## ব্যক্তিগত জীৱন
২০১৩ চনৰ ১ ফেব্ৰুৱাৰীত মল্লিক নিস্পল সিং (ৰানে)ৰ সৈতে বিবাহপাশত আৱদ্ধ হয়। তাৰ আগতে ৭ বছৰ ধৰি দুয়োৰে সম্পৰ্ক আছিল যদিও দুয়োজনে টলিউডৰ গ্লেমাৰ জগতখনৰ পৰা নিজৰ সম্পৰ্কক আঁতৰাই ৰখাৰ সিদ্ধান্ত লৈছিল। ২০২০ চনৰ ১ ফেব্ৰুৱাৰীত ইনষ্টাগ্ৰামত ঘোষণা কৰিছিল যে তেওঁৰ প্ৰথম সন্তানৰ আগমনৰ আশা কৰিছে। ২০২০ চনৰ ৫ মে’ত মালিকে এটি ল’ৰা সন্তান জন্ম দিয়ে। দম্পতীহালে পুত্ৰৰ নাম ৰাখিলে কবীৰ সিং। ৩ অক্টোবৰত ছ’চিয়েল মিডিয়াৰ জৰিয়তে দ্বিতীয়বাৰৰ বাবে গৰ্ভধাৰণৰ খবৰ ঘোষণা কৰে। ১৪ ডিচেম্বৰ,২০২৪ তাৰিখে তেওঁ এটি কন্যা সন্তান জন্ম দিয়ে। 

## চলচ্চিত্ৰত কৰ্মজীৱন
২০০৩ চনত জীতৰ বিপৰীতে নাটেৰ গুৰু বোলছবিখনৰ যোগেদি‍ চলচ্চিত্ৰ জগতত আত্মপ্ৰকাশ কৰিছিল কোয়েল মল্লিকে। এই ছবিখনৰ পিছত জীত-কোয়েল যুটিয়ে বিভিন্ন চিনেমাত (প্ৰায় ১১খন ছবি) জনপ্ৰিয় যুটি হিচাপে অভিনয় কৰিছিল। ২০০৪ চনত কোয়েলে দেৱীপক্ষ, শুধু তুমি, বাদশ্বাহ, বন্ধন ছবিত অভিনয় কৰে। প্ৰথম দুখন ছবিয়ে বক্স অফিচত যদিও ভাল প্ৰদৰ্শন নকৰিলে তথাপি‍ বাদশ্বাহ বিপুল হিট হৈ বক্স অফিচত ব্লকবাষ্টাৰ হৈ পৰে। ২০০৫ চনত কোয়েলে শুভ দৃষ্টি, মাণিক, যুদ্ধ, চোৰে চোৰে মাসতুতো ভাই ছবিত অভিনয় কৰে। যুদ্ধত মিথুন চক্ৰৱৰ্তী আৰু দেৱাশ্ৰী ৰায়ৰ বিপৰীতে অভিনয় কৰিছিল। ২০০৬ চনত অধিক বিশিষ্ট ভূমিকাৰে এজন সাংবাদিক হিচাপে এমএলএ ফাটাকেষ্ট-ত কাম কৰিছিল। ২০০৮ চনৰ লাভ ষ্ট’ৰী ছবিৰ পুনৰ্নিৰ্মাণ কৰা ছবি লাভত অভিনয় কৰিছিল। ২০০৯ চনৰ পৰা কোয়েলে বহু বিখ্যাত ছবি যেনে বলো না তুমি আমাৰ, দুই পৃথিবী, পাগলু, হাণ্ড্ৰেড পাৰ্সেণ্ট লাভ, হেমলক সোসাইটি, পাগলু ২-ৰ লগতে‍ আৰু বহুতো ছবিত অভিনয় কৰি আহিছে। ২০১১ চনত ৰাজীৱ বিশ্বাস পৰিচালিত আৰু সুৰিন্দৰ ফিল্মছৰ প্ৰযোজিত পাগলুত দেৱ-কোয়েলৰ যুটিয়ে অভিনয় কৰিছিল। এই ছবিখনে চেলেঞ্জ ২ (২০১২) পৰ্যন্ত মুক্তিৰ প্ৰথম দিনা সৰ্বাধিক দৰ্শকে উপভোগ কৰাৰ অভিলেখ গঢ়ি তুলে৷ ইয়াৰ পিছত এই যুটিয়ে পাগলু ২-তো অভিনয় কৰে। ইয়াৰ বাহিৰেও এই যুটিয়ে আন বহু ব্লকবাষ্টাৰ ছবিত অভিনয় কৰিছিল।

## টেলিভিছনত কৰ্মজীৱন
২০০৭ চনত জি বাংলাত প্ৰচাৰিত মহালয়াত দেৱী মহিষাসুৰমৰ্দিনীৰি আৰু তেওঁৰ বিভিন্ন অৱতাৰৰ অভিনয়ৰ জৰিয়তে টেলিভিছনত আত্মপ্ৰকাশ কৰে কোয়েল মালিকে। ২০১০ চনত তেওঁ দিদি নং ১-তো চেলিব্ৰেটি প্ৰতিযোগী হিচাপে আত্মপ্ৰকাশ কৰিছিল৷ কথা ও কাহিনী তেওঁ আঁত ধৰা তেওঁৰ প্ৰথম টক শ্ব’ আছিল আৰু ষ্টাৰ জলসাত ই সম্প্ৰচাৰিত হৈছিল৷

২০১৩ চনত চেলিব্ৰেটি বিচাৰক হিচাপে‍ ঝলক দিখলা যা-ৰ বাংলা সংস্কৰণত বলিউডৰ নৃত্য পৰিচালক ৰেমো ডিছৌজাৰ সৈতে আত্মপ্ৰকাশ কৰিছিল আৰু ইটিভি বাংলাই ইয়াক সম্প্ৰচাৰ কৰিছিল৷

## বি‍জ্ঞাপনৰ কৰ্মজীৱন
টিভিএছ মটৰ কোম্পানী, ফেয়াৰ এণ্ড লাভলী, পেনাছনিক, ভেচেলিন আদি বিভিন্ন বহুজাতিক কোম্পানীত কোয়েলে প্ৰডাক্ট এম্বেছাদৰ হিচাপে বি‍জ্ঞাপনত কাম কৰি আহিছে‍।

## চলচ্চিত্ৰপঞ্জী

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
য়ুগ'স্লেভিয়াৰ দূৰভাষ নম্বৰ

**য়ুগ'স্লেভিয়াৰ দূৰভাষ নম্বৰ** সমূহৰ আৰম্ভণিতে থাকে ৩টা সংখ্যাযুক্ত স্থান সংকেত আৰু তাৰ পিছত ৬টা সংখ্যা। চাৰ্বিয়াত সাধাৰণতে নম্বৰসমূহ '১'ৰে আৰম্ভ হয়, মেচিড'নিয়াত '৯'ৰে, ক্ৰ'ৱেচিয়াত '৫'ৰে, বচ্‌নিয়াত '৭'ৰে আৰু মণ্টেনেগ্ৰ'ত '৮'ৰে। 

## সংকেত
১ অক্টোবৰ ১৯৯৩ত +৩৮ সংকেতটো বৰ্জন কৰা হ'ল আৰু প্ৰতিটো প্ৰান্তৰ বাবে ভিন ভিন সংকেত নিৰ্ধাৰিত কৰা হ'ল, যেনে মেচিড'নিয়াৰ সংকেত +৩৮৯ আদি। কোনো কোনো ৰাজ্যত সংখ্যা সলাই দিয়াও হৈছিল। যেনে, স্কপ্‌জিজানৰ দূৰভাষ নম্বৰ (০৯১) ৫৫৫ ১২৩ৰ সলনি (০২) ৫৫৫ ১২৩ কৰা হ'ল, আৰু তাৰ পিছত (০২) ৩৫৫ ৫১২৩। 

পিচে, ২০০৬ চনলৈকে চাৰ্বিয়া আৰু ম'ণ্টেনেগ্ৰ'ৱে একে সংকেত -- +৩৮১ ব্যৱহাৰ কৰিলে। ২০০৬ চনত ম'ণ্টেনেগ্ৰ'ৰ সংকেত +৩৮২ কৰা হ'ল। +৩৮৮ ৰ বাবে ব্যৱহাৰ কৰা হ'ল। 

## স্থানীয় সংকেতসমূহ

### মেচিড'নিয়া
* (091) - স্কপ্জে, কুমান'ভ'
* (092) - প্ৰবিষ্টিপ, ষ্টিপ, স্ভেটি নিক'লে
* (093) - গেভ্‌গেলিগা, ভেলেচ
* (094) - গষ্টিভাৰ
* (095) - কিচেভ'
* (096) - ষ্ট্ৰুগা, ৰেচেন, অহ্ৰিড, ডেবাৰ
* (097) - ডেমিৰ হিচাৰ, বিট'লা
* (098) - প্ৰিলেপ
* (0902) - ৰাড'ভিচ, ষ্ট্ৰুমিকা, ভালাণ্ড'ভ'
* (0903) - ক'চানি

## তথ্যসূত্ৰ


শ্ৰেণী:দূৰসংযোগ
বেতাল পঞ্চবিংশতি

**বেতাল পঞ্চবিংশতি** প্ৰাচীন সংস্কৃত ভাষাত ৰচিত পঁচিশটা নীতিশিক্ষামূলক সাধুৰ সংকলন। বেতাল পঞ্চবিংশতি বিশ্ব সাহিত্যৰ এক মূল্যৱান ৰচনা। ইয়াত থকা পুৰণি সাধুবোৰ বৰ সুন্দৰ আৰু নীতিশিক্ষামূলক। সেইবাবেই ইয়াৰ জনপ্ৰিয়তা যথেষ্ট। ঘাইকৈ শিৱদাস নামেৰে এজনে এই সাধুবোৰ ৰচনা কৰিছিল বুলি জনা গʼলেও গ্ৰন্থখনৰ লেখক হিচাপে জন্তল ভট্ট আৰু বেতাল ভট্ট নামৰ দুজনৰো উল্লেখ আছে।

## ৰচয়িতা
বিখ্যাত কাশ্মিৰী লেখক সোমদেৱৰ কথা সৰিৎসাগৰ আৰু আন এজন লেখকৰ আচাৰ্য ক্ষেমেন্দ্ৰৰ বৃহৎ কথামঞ্জৰীতো বেতাল পঞ্চবিংশতিৰ সাধু অন্তৰ্ভুক্ত কৰা হৈছিল। তেওঁলোক আছিল একাদশ শতিকাৰ লেখক। গতিকে বেতাল পঞ্চবিংশতিৰ কাহিনীবোৰ নিশ্চিতভাৱে তাতোকৈ পুৰণি। 

## বিষয়বস্তু
মহাৰাজ বিক্ৰমাদিত্যক বেতালে পঁচিশটা সাধু কৈছিল বুলি গ্ৰন্থখনত উল্লেখ কৰা হৈছে। বেতাল পঞ্চবিংশতিত বেতালৰ সেই পঁচিশটা সাধুৰ বৰ্ণনা আছে। প্ৰত্যেকটো সাধু শেষ কৰি বেতালে বিক্ৰমাদিত্যৰ জ্ঞান আৰু সততাৰ পৰীক্ষা লʼবলৈ এটাকৈ প্ৰশ্ন সুধিছে। বিক্ৰমাদিত্যই তাৰ শুদ্ধ উত্তৰ দিছে। গতিকে কেৱল সাধু কেইটাই নহয়, সেইকেইটা কোৱাৰ ধৰণটোও বেছ কৌশলী আৰু কৌতূহল উদ্দীপক।

## মুখ্য চৰিত্ৰ
* বিক্ৰমাদিত্য: উজ্জয়িনীৰ ৰজা বিক্ৰমাদিত্য ন্যায় পৰায়ণ, দানী, জ্ঞানী, গুণী, বীৰ, সু-প্ৰজাপালক। 
* বেতাল: বেতাল হʼল মৰিশালীৰ মৃতদেহৰ ভিতৰত থকা এক প্ৰেতাত্মা।
* অন্যান্য: ইয়াৰ উপৰিও এজন তান্ত্ৰিকৰ লগতে প্ৰত্যেক সাধুতে নতুন নতুন অলেখ চৰিত্ৰ আ্ছে।

শ্ৰেণী:সংকলন
শ্ৰেণী:সংস্কৃত গ্ৰন্থ
শ্ৰেণী:সাধু
শ্ৰেণী:সাধুকথা
অন্তিম পন্থাৰ পত্ৰসমূহ

**অন্তিম পন্থাৰ পত্ৰ** ()-সমূহ বুলিলে যুক্তৰাজ্য (গ্ৰেট ব্ৰিটেইন আৰু উত্তৰ আয়াৰলেণ্ড)-ৰ প্ৰধানমন্ত্ৰীয়ে হাতেলিখা চাৰিখন চিঠিক বুজোৱা হয় যিকেইখন তেওঁ চাৰিখন ব্ৰিটিছ ক্ষেপণাস্ত্ৰযুক্ত ডুব-জাহাজ (Ballistic missile submarine) ৰ আদেশকাৰী বিষয়া (Commanding Officer)লৈ উদেশ্য কৰি লিখে। এই পত্ৰ কেইখনৰ কথা সম্পূৰ্ণ একে। যদিহে কেতিয়াবা কোনো শত্ৰুপক্ষৰ পাৰমাণৱিক আক্ৰমণৰ ফলত ভূমিত থকা ব্ৰিটিছ চৰকাৰ ধ্বংস হয় আৰু প্ৰধানমন্ত্ৰী আৰু তেওঁৰ মৃত্যুত সিদ্ধান্ত ল'বলৈ তেওঁ মনোনীত কৰা দেশৰ "দ্বিতীয়জন মানুহ" দুয়োকে হত্যা অথবা নিষ্ক্ৰিয় কৰা হয় তেন্তে সেই বিষয়া কেইজনে কি কাৰ্যপন্থা গ্ৰহণ কৰিব সেই সম্পৰ্কে যিকোনো তদনান্তীন প্ৰধানমন্ত্ৰীয়ে পত্ৰখনত আদেশ দি থয়। এই আদেশ সমূহ যদি কিবা কাৰণত কাৰ্যকৰী কৰিব লগীয়া হয় তেন্তে সেয়ে হয়তো মহাৰাণীৰ ব্ৰিটিছ চৰকাৰৰ শেষ চৰকাৰী কাৰ্য্য হব।

পত্ৰখন প্ৰতিখন ডুব-জাহাজৰ নিয়ন্ত্ৰণ-কক্ষত থকা চন্দুকত থোৱা হয়। প্ৰধানমন্ত্ৰী সলনি হলে পুৰণি পত্ৰখন নোখোলাকৈয়ে নষ্ট কৰা হয় আৰু তাৰ ঠাইত নতুন পত্ৰ ৰাখা হয় যাতে পত্ৰখনৰ কথাখিনি প্ৰধানমন্ত্ৰীৰ বাহিৰে আন কোনেও গম নাপায়।

অন্তিম পন্থাৰ পত্ৰসমূহ যুক্তৰাজ্যই অবলম্বন কৰা পাৰমাণৱিক নষ্ট-ঘাতক পন্থাৰ কাৰ্যকৰী ব্যৱস্থা যাতে যিকোনো শত্ৰুপক্ষয়ে দেশখনৰ ওপৰত পাৰমাণৱিক প্ৰথমাঘাত (First strike) কৰাৰ পৰা বিৰত থাকে।

## ব্যৱস্থাৱলী
পাৰমাণৱিক আক্ৰমণৰ ফলত প্ৰধানমন্ত্ৰী আৰু তেওঁৰ মৃত্যুত সিদ্বান্ত লবলৈ তেওঁ মনোনীত কৰা দেশৰ "দ্বিতীয়জন মানুহ" নোহোৱা হলে, সেই সময়ত সাগৰ-গৰ্ভত থকা ডুব-জাহাজকেইখনৰ আদেশকাৰী বিষয়াকেইজনে কিছুমান বিশেষ পৰীক্ষাৰ দ্বাৰা নিশ্চিত হব লাগিব যে অন্তিম পন্থাৰ আদেশ সন্নিবিষ্ট পত্ৰখন খোলা হবনে নহয়। যিকোনো মুহূৰ্তত অন্ততঃ যিকোনো এখন ক্ষেপনাস্ত্ৰযুক্ত ডুব-জাহাজ সাগৰ-গৰ্ভত পহৰাত থাকে।

পিটাৰ হিন্নিচ্ছি (Peter Hennessy) ৰ কিতাপ The Secret State: Whitehall and the Cold War, 1945 to 1970 ত উল্লেখ থকা মতে আদেশকাৰী বিষয়াকেইজনে ব্ৰিটিছ চৰকাৰ কাৰ্যতঃ আছেনে নাই সেই সম্পৰ্কে নিশ্চিত হ'বলৈ কৰা পৰীক্ষাসমূহৰ ভিতৰত সেইমুহূৰ্তত BBC Radio 4 য়ে অনুষ্ঠান সম্প্ৰচাৰ কৰি আছেনে নাই তাকো বিচাৰ কৰি চাব।

## উপায়
প্ৰধানমন্ত্ৰীয়ে তলত দিয়া চাৰিপ্ৰকাৰ অন্তিম পন্থা অৱলম্বনৰ আদেশ দি থয় বুলি ২০০৮ চনত BBC Radio 4 ত সম্প্ৰচাৰিত এক অনুষ্ঠানৰ পৰা জনা যায় -
* পাৰমাণৱিক প্ৰত্যাক্ৰমণ
* প্ৰত্যাক্ৰমণ নকৰা
* নিজে সিদ্ধান্ত লোৱা
* ডুব-জাহাজখন কোনো মিত্ৰ-দেশৰ অধীনলৈ লৈ যোৱা

## তথ্য সংগ্ৰহ

শ্ৰেণী:জৰুৰীকালীন ব্যৱস্থাপনা
সন্তোষী মা

**সন্তোষী মা** (হিন্দী: संतोषी माता) হিন্দু ধৰ্মৰ এগৰাকী তুলনামূলকভাৱে নতুন দেৱী। সন্তোষী মাক সন্তোষৰ অধিষ্ঠাত্ৰী দেৱী বুলি অভিহিত কৰা হৈছে। বিশেষকৈ উত্তৰ ভাৰত আৰু নেপালৰ নাৰীসকলে সন্তোষী মাৰ পূজা কৰে। লেথাৰিকৈ ১৬টা শুকুৰবাৰে *সন্তোষী মা ব্ৰত* নামৰ এক ব্ৰত পালন কৰিলে দেৱী সন্তুষ্ট হয় বুলি তেওঁলোকে বিশ্বাস কৰে। 

ষাঠীৰ দশকৰ আদিভাগত সন্তোষী মাৰ প্ৰথম প্ৰচাৰ হৈছিল। মৌখিক কথা, ব্ৰতৰ বিৱৰণী সম্বিলিত পুথি, প'ষ্টাৰ আদিৰে তেওঁৰ জনপ্ৰিয়তা বাঢ়ি আহে। ১৯৭৫ চনত বলিউডৰ বোলছবি 'জয় সন্তোষী মা'-ৰ মুক্তিৰ পাছৰ পৰাহে তেওঁৰ জনপ্ৰিয়তা তুংগত উঠে; অৱশ্যে যোধপুৰত পুৰণি কালৰ পৰাই সন্তোষী দেৱীৰ এটা মন্দিৰ আছে। বোলছবিখনত তেওঁক গণেশ দেৱতাৰ জীয়ৰী তথা মূল প্ৰকৃতিৰ এক অংশাৱতাৰ হিচাপে দেখুৱা হৈছিল। দেৱীৰ জন্ম শুকুৰবাৰে পূৰ্ণিমা তিথিত হয়, সেয়েহে সন্তোষী মাৰ পূজাৰ বাবে শুক্ৰবাৰ দিনতো শ্ৰেষ্ঠ। তেওঁ চৰ্তুভূজা তথা ৰক্তবস্ত্ৰ পৰিহিতা, তেওঁ নিজৰ চাৰিখন হাতৰ দুখনত ত্ৰিশূল আৰু তৰোৱাল ধাৰণ কৰে আৰু বাকী দুখন হাতেৰে বৰাভয় আৰু সংহাৰ মুদ্ৰা ধাৰণ কৰে। ইয়াৰে ত্ৰিশূলপাত তিনিগুণৰ (সত্ত,ৰজ,তম) প্ৰতীক আৰু তৰোৱালখন জ্ঞানৰ প্ৰতীক। হিন্দু ধৰ্মগ্ৰন্থত সন্তোষী মাৰ কোনো আখ্যান উল্লেখ নাই যদিও দেৱী ভাগৱতত পাৰ্বতীৰ জন্ম শুকুৰবাৰে পূৰ্ণিমা তিথিত হৈছিল বুলি উল্লেখ আছে। ইয়াৰ লগতে পাৰ্বতী দেৱীৰ সেই স্বৰূপক চতুৰ্ভূজা হিচাপে গণ্য কৰা হৈছে যিয়ে হিমালয়ক দেৱী গীতা কৈ সন্তোষ প্ৰদান কৰিছিল। বৈষ্ণৱ আদৰ্শত ভগৱানৰ যোগমায়াকেই বিভিন্ন দেৱীৰ ৰূপত ভিন্ন ভিন্ন নামেৰে উপাসনা কৰা হয় বুলি বিশ্বাস কৰা হয়।

## তথ্য সংগ্ৰহ

শ্ৰেণী:হিন্দু দেৱী
বীজকোষ

**বীজকোষ** (Germ cell) বুলিলে সেইবোৰ জৈৱিক কোষক বুজোৱা হয় যিবোৰে যৌন প্ৰজনন কৰা প্ৰাণীৰ শৰীৰত জনন কোষৰ সৃষ্টি কৰে। পুৰুষ আৰু স্ত্ৰী প্ৰাণীৰ শৰীৰত থকা (উভয়লিংগ প্ৰাণীৰ ক্ষেত্ৰত একেটা প্ৰাণীৰ শৰীৰত থকা) প্ৰাথমিক জননাংগ (Primary sex organ) শুক্ৰাশয় (Testis) আৰু ডিম্বাশয়ত (Ovary) থকা এই বিশেষ কোষবোৰৰ পৰা সৃষ্টি হয়। এইবোৰৰ প্ৰাথমিক অৱস্থাক আদিম বীজকোষ (Primordial germ cell) বোলা হয়। যৌন প্ৰজনন কৰা প্ৰাণীৰ ভ্ৰূণাৱস্থাৰ আৰম্ভণিতেই কেতবোৰ কোষে দেহ গঠনকাৰী অন্যান্য কোষৰ পৰা পৃথকভাৱে বিকাশ লাভ কৰিবলৈ ধৰে। এই কোষবোৰৰ পৰাহে ভৱিষ্যতে প্ৰাণীটোৰ প্ৰজননকোষৰ (শুক্ৰকোষ আৰু ডিম্বকোষ)ৰ সৃষ্টি হয়। বীজকোষৰ পৰা শৰীৰৰ আন কোনো অংগৰ গঠন নহয়। বহু প্ৰাণীৰ ক্ষেত্ৰত বীজকোষৰ উৎপত্তি আদিম ৰেখাত (primitive streak) হয় আৰু তাৰ পৰা কোষবোৰ ভ্ৰূণৰ খাদ্যনলীৰ অংশইদি জননাংগত প্ৰৱেশ কৰে। তাত কোষবোৰৰ দুই প্ৰকাৰৰ বিভাজন হয়- মাইট'ছিছ আৰু মিঅ'ছিছ। ইয়াৰ পাছত কোষবোৰৰ বিকাশ হৈ শুক্ৰাণি বা ডিম্বৰ সৃষ্টি কৰে। প্ৰাণীৰ দৰে উদ্ভিদৰ বিকাশৰ প্ৰাথমিক অৱস্থাৰ পৰা এনে বীজকোষ নথাকে। ইয়াৰ পৰিৱৰ্তে পূৰ্ণবয়স্কৰ দেহকোষৰ (somatic cell) পৰা বীজকোষৰ সৃষ্টি কৰিব পাৰি।

## তথ্য সংগ্ৰহ

শ্ৰেণী:প্ৰজনন তন্ত্ৰ
কেন্দ্ৰীয় স্নায়ু তন্ত্ৰ

** কেন্দ্ৰীয় স্নায়ু তন্ত্ৰ** (**central nervous system বা CNS**) বুলিলে মগজু আৰু স্নায়ুৰজ্জুৰে গঠিত স্নায়ু তন্ত্ৰৰ অংশক বুজায়। দ্বি সমমিত প্ৰাণীৰ ক্ষেত্ৰত (bilaterally symmetric animals) বা স্প'ঞ্জ আৰু জেলীফিছৰ দৰে প্ৰাণীৰ বাহিৰে সকলো বহুকোষী প্ৰাণীৰ ক্ষেত্ৰত ই গোতেই শৰীৰৰে পৰা তথ্য গ্ৰহণ, সমন্বয়কৰণ আৰু প্ৰভাৱিত কৰা বাবে ইয়াক কেন্দ্ৰীয় স্নায়ু তন্ত্ৰ বোলা হয়। মাজত কোনো স্নায়ুগ্ৰন্থি (ganglion) নথকাকৈ মগজুৰ কলাত সংযোজিত হোৱা বাবে ৰেটিনা আৰু নেত্ৰ স্নায়ু (প্ৰথম কৰোটিক স্নায়ু)-ৰ, লগতে ঘ্ৰাণ স্নায়ু (প্ৰথম) আৰু ঘ্ৰাণ আচ্ছাদনকো (olfactory epithelium) বহুতে কেন্দ্ৰীয় স্নায়ু তন্ত্ৰৰ অংশ হিচাপে গণ্য কৰে। এই মতে ঘ্ৰাণ স্নায়ু কেন্দ্ৰীয় স্নায়ু তন্ত্ৰৰ একমাত্ৰ কলা যি বাহিৰৰ পৰিবেশৰ সংস্পৰ্শত থাকে। 
 কেন্দ্ৰীয় স্নায়ু তন্ত্ৰ পচ্ছাৎ দেহ গহ্বৰত (dorsal body cavity) অৱস্থিত; ইয়াৰে মস্তিষ্ক কৰোটিক গহ্বৰ (cranial cavity) আৰু স্নায়ুৰজ্জু স্নায়ু নলীত (spinal canal) থাকে। মেৰুদণ্ডী প্ৰাণীৰ ক্ষেত্ৰত মগজুক কৰোটিয়ে সুৰক্ষা দিয়ে আৰু স্নায়ুৰজ্জুক ৰাজহাড়ে ৰক্ষা কৰে। মস্তিষ্ক আৱৰণীয়ে মগজু আৰু স্নায়ুৰজ্জু দুয়োটাকে আৱৰি থাকে।

## গঠন
কেন্দ্ৰীয় স্নায়ু তন্ত্ৰ দুটা প্ৰধান অংশৰে গঠিত: মস্তিষ্ক আৰু স্নায়ুৰজ্জু। 
মস্তিষ্ক কৰোটিৰ গহ্বৰৰ ভিতৰত আবদ্ধ হৈ থাকে। মস্তিষ্কৰ পৰা স্নায়ুৰজ্জু কৰোটিৰ তলৰফালে থকা বিন্ধাইদি ওলাই আহে আৰু ইয়াক ৰাজহাড়ে আৱৰি ৰাখে। এই বিন্ধাটোক মহাৰন্ধ্ৰ (foramen magnum) বোলে। তললৈ আহি স্নায়ুৰজ্জু প্ৰথম বা দ্বিতীয় লাম্বাৰ ৰাজহাড়ৰ পৰ্যায়ত শেষ হয়, আৰু ই ৰাজহাড়ৰ নলীৰ ওপৰৰ অংশ অধিকাৰ কৰে।

## তথ্যসূত্ৰ

## বাহ্যিক সংযোগ

* Overview of the Central Nervous System, *Neuroscience Online* (electronic neuroscience textbook)
* High-Resolution Cytoarchitectural Primate Brain Atlases
* Explaining the human nervous system .
* The Department of Neuroscience at Wikiversity

শ্ৰেণী:শৰীৰস্থান
শ্ৰেণী:শৰীৰতত্ত্ব
শ্ৰেণী:অংগ তন্ত্ৰ
শ্ৰেণী:স্নায়ুতন্ত্ৰ
বিশ্ব বাণিজ্য সংস্থা

**বিশ্ব বাণিজ্য সংস্থা** () বা চমুকৈ **ডব্লিউ টি অ’** (WTO) হৈছে আন্তঃৰাষ্ট্ৰীয় বাণিজ্যৰ উদাৰীকৰণৰ উদ্দেশ্যৰে গঠিত এক আন্তৰ্জাতিক সংগঠন। ১৯৪৮ চনত গঠন হোৱা *জেনেৰেল এগ্ৰীমেণ্ট অন টেৰিফছ এণ্ড ট্ৰেড* (General Agreement on Tariffs and Trade) বা চমুকৈ *গেট* (GATT) এই সংগঠনটোৰ পূৰ্বসূৰী আছিল। ১৯৯৪ চনৰ ১৫ এপ্ৰিলত হোৱা ১২৩খন দেশৰ স্বাক্ষৰ সম্বলিত মাৰাকেক চুক্তি অনুযায়ী ১৯৯৫ চনৰ ১ জানুৱাৰীত আনুষ্ঠানিকভাৱে বিশ্ব বাণিজ্য সংস্থাৰ জন্ম হয়। সংস্থাটোৱে অংশগ্ৰহণকাৰী ৰাষ্ট্ৰসমূহৰ মাজত বাণিজ্যিক বিনিময় নিয়ন্ত্ৰণ কৰাৰ বাবে এক প্ৰণালী যুগুতোৱাৰ লগতে বিবাদসমূহ মীমাংসা কৰি চুক্তি অনুযায়ী কাৰ্যসমূহ চলাই নিয়াৰ বাবে প্ৰচেষ্টা হাতত লয়। 

দ্বিতীয় বিশ্বযুদ্ধৰ পিছতেই আন্তৰ্জাতিক অৰ্থনৈতিক সহযোগিতাৰ উদ্দেশ্যে স্থাপিত অন্যান্য সংগঠন, যেনে *ব্ৰেটন উডছ সংস্থা* অৰ্থাৎ ৱৰ্ল্ড বেংক আৰু আন্তঃৰাষ্ট্ৰীয় মুদ্ৰা নিধিৰ সৈতে সংস্থাটোৰ পূৰ্বসূৰী *গেট*ৰ স্থাপনা কৰা হয়। একে সময়তে বাণিজ্যিক বিষয়সমূহৰ লগতে নিয়োগ, বিনিয়োগ, পণ্যদ্ৰব্যৰ চুক্তি আৰু নিষিদ্ধ ব্যৱসায়িক কাৰ্যকলাপ ইত্যাদিৰ নিৰীক্ষণ তথা নিয়ন্ত্ৰণৰ বাবে *আন্তৰ্জাতিক বাণিজ্য সংস্থা* নামৰ এক সংগঠনো প্ৰস্তাৱিত হয়। অৱশ্যে আমেৰিকা যুক্তৰাষ্ট্ৰৰ লগতে আন কেইবাখন ৰাষ্ট্ৰৰ সহমত নোপোৱাত এই প্ৰস্তাৱ ৰদ কৰা হয়। ফলত আন্তঃৰাষ্ট্ৰীয় বাণিজ্য সংস্থা এটা নোহোৱাৰ বাবে *গেট*ক বিশ্ব বাণিজ্য সংস্থালৈ ৰূপান্তৰ কৰা হয়।

## কাৰ্যাৱলী

আন্তৰ্জাতিক বাণিজ্য সংস্থাটোৱে নিম্নলিখিত কাৰ্যাৱলী পালন কৰে। 
 
* অন্তৰ্ভুক্ত চুক্তিসমূহৰ ৰূপায়ণ, প্ৰশাসন আৰু কাৰ্যকৰিতা চোৱাচিতা কৰে।
* আন্তঃৰাষ্ট্ৰীয় মতানৈক্যসমূহ দূৰ কৰি বুজাপৰালৈ অহাৰ বাবে এক ফ’ৰাম প্ৰদান কৰে।
* ইয়াৰোপৰি বাণিজ্যিক নীতিসমূহৰ পুনৰীক্ষণ কৰি নীতিসমূহৰ যুক্তিযুক্ততা তথা স্বচ্ছতা নিশ্চিত কৰাটো সংস্থাটোৰ এক অন্যতম গুৰুত্বপূৰ্ণ কাম।
* সংস্থাটোৰ নীতি অনুযায়ী উন্নয়নশীল দেশ তথা নিম্ন আয়ৰ দেশসমূহলৈ কাৰিকৰী সহযোগিতা তথা প্ৰশিক্ষণ আগবঢ়োৱা।
* বিশ্ব বাণিজ্য সংস্থাই গোলকীয় অৰ্থনৈতিক নীতিসমূহ হাতত লোৱাত আন্তঃৰাষ্ট্ৰীয় মুদ্ৰা নিধি আৰু *আন্তঃৰাষ্ট্ৰীয় পুনৰ্গঠন আৰু উন্নয়ন বেংক* তথা ইয়াৰ প্ৰতিনিধি সংস্থাসমূহৰ সৈতে যথোপযুক্ত সহযোগিতা আগবঢ়াই

## সদস্য ৰাষ্ট্ৰ আৰু নিৰীক্ষণকাৰী দেশসমূহ

সংস্থাটোৰ ১৬০খন সদস্য ৰাষ্ট্ৰৰ লগতে ২৪খন নিৰীক্ষণকাৰী দেশ আছে।ৰাষ্ট্ৰসমূহৰ লগতে ইউৰোপিয়ান ইউনিয়নো ডব্লিউ টি অ’ৰ সদস্য। কিছুসংখ্যক আন্তৰ্জাতিক সংগঠনকো নিৰীক্ষণকাৰীৰ মৰ্যাদা দিয়া হৈছে। 
২০০৭ চনৰ পৰিসংখ্যা অনুযায়ী সংস্থাটোৰ সদস্যসমূহে আন্তঃৰাষ্ট্ৰীয় বাণিজ্যৰ ৯৬.৪% আৰু আন্তঃৰাষ্ট্ৰীয় মুঠ ঘৰুৱা উৎপাদনৰ ৯৬.৭% প্ৰতিনিধিত্ব কৰে।

## তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
মানৱ মস্তিষ্ক

**মানৱ মস্তিষ্ক** (human brain) মানুহৰ স্নায়ু তন্ত্ৰৰ প্ৰধান অংগ। ই মূৰৰ ভিতৰত অৱস্থিত আৰু ইয়াক কৰোটিয়ে আৱৰি থাকে। ইয়াৰ সাধাৰণ গঠন আন স্তন্যপায়ী প্ৰাণীবোৰৰ মগজুৰ দৰে একে, কিন্তু চেৰিব্ৰেল কৰ্টেক্স অধিক বিকশিত। ডাঙৰ প্ৰাণী যেনে তিমি আৰু হাতীৰ মগজুৰ আকাৰ ডাঙৰ, কিন্তু দেহৰ আকাৰৰ জোখক সামৰি আপেক্ষিক মস্তিষ্ক আকাৰ চালে মানুহৰ মগজু ডলফিনতকৈ প্ৰায় দুগুণ আৰু চিম্পাঞ্জীতকৈ প্ৰায় তিনিগুণ ডাঙৰ। চেৰিব্ৰেল কৰ্টেক্স, বিশেষকৈ অগ্ৰ পিণ্ডই (frontal lobe) মস্তিষ্কৰ অধিক অংশ অধিকাৰ কৰে। এই পিণ্ড আত্ম-নিয়ন্ত্ৰণ, পৰিকল্পনা, যুক্তি, বিমূৰ্ত ভাৱ আদি কাৰ্য সমাধা কৰে। দেখা পোৱা কাৰ্যত জড়িত মগজুৰ অংশ মানুহৰ ক্ষেত্ৰত আন প্ৰাণীতকৈ বহু ডাঙৰ। 

মস্তিষ্কৰ অধিক অংশ আৱৰি চেৰিব্ৰেল কৰ্টেক্স নামৰ স্নায়ু কলাৰ এটা মোটা স্তৰ থাকে। একে আয়তনতে পৃষ্ঠাভাগৰ কালি বৃদ্ধি কৰিবলৈ এই স্তৰটোত বহু ভাঁজ থাকে। ভাঁজবোৰৰ শৈলী সকলোৰে মহজুতে প্ৰায় একেই, মাত্ৰ সৰু-সুৰা বিভিন্নতা থাকে। কৰ্টেক্সক চাৰিটা পিণ্ডক ভগোৱা হৈছে – অগ্ৰ পিণ্ড (frontal lobe), পাৰ্শ্ব পিণ্ড (parietal lobe), নিম্ন পাৰ্শ্বীয় পিণ্ড (temporal lobe), আৰু নিম্ন পৃষ্ঠীয় পিণ্ড (occipital lobe)। কিছুমান শ্ৰেণীবিভাজনত লিম্বিক পিণ্ড আৰু ইন্‌চুলাৰ কৰ্টেক্সকো অন্তৰ্ভুক্ত কৰা হয়। প্ৰতিটো পিণ্ডতে অসংখ্য কৰ্টিকেল স্থান আছে যিবোৰে দেখা, চলন, ভাষা আদি ভিন্ন কাৰ্য সমাধা কৰে। কৰ্টেক্সৰ বাওঁ আৰু সোঁফালটোৰ অবয়ব প্ৰায় একেই আৰু বেছিভাগ কৰ্টিকেল স্থান দুয়োফালতে থাকে। কিন্তু কিছুমান স্থান যেনে ভাষাৰ লগত জড়িত স্থানসমূহে এটা ফালে অধিক সক্ৰিয়তা দেখুৱায়। প্ৰায়বোৰ মানুহৰে মগজুৰ বাওঁফালটো ভাষাৰ ক্ষেত্ৰত প্ৰভাৱী (dominant) আৰু সোঁফালটোৱে ন্যূনতম সক্ৰিয়তা দেখুৱায়। আনহাতে দৃশ্য-স্থান ক্ষমতাৰ (visual-spatial ability) বাবে সাধাৰণতে সোঁফালটো প্ৰভাৱী। 

মগজুক কৰোটিৰ শকত হাড়ে সুৰক্ষা দিয়ে, চেৰিব্ৰ'স্পাইনেল ৰসে ওপঙাই ৰাখে আৰু ৰক্ত-মস্তিষ্ক প্ৰতিবন্ধক-এ (blood–brain barrier) তেজৰ সাধাৰণ প্ৰৱাহৰ পৰা আঁতৰাই ৰাখে। তথাপিও মানুহৰ মস্তিষ্কৰ নানা ক্ষতি আৰু ৰোগ হ'ব পাৰে। যেনে শাৰীৰিকভাৱে মূৰৰ আঘাত, ষ্ট্ৰ'ক বা নিউৰ'টক্সিনৰ দৰে কাম কৰা ৰাসায়নিক পদাৰ্থই মগজুৰ ক্ষতি কৰে। জৈৱিক প্ৰতিবন্ধকে বাধা দিয়া বাবে মগজুৰ সংক্ৰমণ সতকাই নহয়। নিউৰ'ডিজেনেৰেটিভ ৰোগ যেনে পাৰ্কিন্‌ছন্‌ছ ৰোগ আৰু আল্‌ঝেইমাৰ্ছ ৰোগৰ ফলতো মগজুৰ ক্ষতি হয়। মগজুত টিউমাৰ হোৱাও দেখা যায়। 

মগজুৰ অধ্যয়নৰ বাবে ব্যৱহাৰ কৰা কৌশল মানুহ আৰু অন্য প্ৰাণীৰ বাবে একে নহ'ব পাৰে। মানুহৰ মগজুৰ অধ্যয়নৰ বাবে চিকিৎসা বিজ্ঞানত "ফাংচনেল নিউৰ'ইমেজিং" আৰু "ইলেক্‌ট্ৰ'এন্‌চেফাল'গ্ৰাফী" আদি ব্যৱহাৰ হয়। মানৱ মস্তিষ্কৰ সম্পূৰ্ণ কাৰ্যপ্ৰণালী বুজি পোৱাটো আধুনিক স্নায়ুবিজ্ঞানৰ বাবে এক প্ৰত্যাহ্বান। 

## তথ্যসূত্ৰ

## গ্ৰন্থপঞ্জী

* 
* 
* Campbell, Neil A. and Jane B. Reece. (2005). *Biology*. Benjamin Cummings. ISBN 0-8053-7171-0
* 
* 
* 
* 
* 
* 
* 
* Ramachanandran, V S (2011), *The Tell-Tale Brain: A Neuroscientist's Quest for What Makes Us Human*. W. W. Norton & Company.
* Simon, Seymour (1999). *The Brain*. HarperTrophy. ISBN 0-688-17060-9
* Thompson, Richard F. (2000). *The Brain: An Introduction to Neuroscience*. Worth Publishers. ISBN 0-7167-3226-2
* 
* 

## বাহ্যিক সংযোগ

* Atlas of the Human Brain
* The Whole Brain Atlas
* High-Resolution Cytoarchitectural Primate Brain Atlases
* Brain Facts and Figures
* Interactive Human Brain 3D Tool 

শ্ৰেণী:শৰীৰস্থান
শ্ৰেণী:শৰীৰতত্ত্ব
২৬ জানুৱাৰী

**২৬ জানুৱাৰী** হৈছে গ্ৰেগৰিয়ান বৰ্ষপঞ্জীৰ ২৬তম দিন। বছৰ শেষ হ'বলৈ ৩৩৯ দিন (অধিবৰ্ষত ৩৪০ দিন) বাকী থাকে। 

## উল্লেখযোগ্য ঘটনা
* ১৫০০ - ভিচেণ্টে য়ানেজ পিঞ্জনৰ ব্ৰাজিললৈ যোৱা প্ৰথমজন ইউৰোপীয় ব্যক্তিৰ খ্যাতি লাভ।
* ১৫৩১ - লিস্বন, পৰ্টুগেলত হোৱা ভূমিকম্পত হাজাৰ হাজৰ লোকৰ মৃত্যু হয়।
* ১৫৬৪ - কাউঞ্চিল অৱ ট্ৰেণ্টে ৰ'মান কেথলিকত্ব আৰু প্ৰটেষ্টেণ্টসমূহৰ মাজৰ ভেদ স্পষ্ট কৰে।
* ১৫৬৫ - ভাৰতৰ অন্তিম হিন্দু ৰাজ্য ৱিজয়ানগৰৰ পতন ঘটে।
* ১৭০০ - পশ্চিম আমেৰিকাত ৰিখটাৰ স্কে'লত ৯ প্ৰাবল্যৰ **কাস্কেডিয়া ভূমিকম্প**।
* ১৮৪১ - য়ু কে'ই হংকং দখল কৰে।

## জন্ম দিন সমুহ🩷
* ১৯১৫ - ৰাণী গাইডিনলিউ, ভাৰতীয় স্বাধীনতা অন্দোলনৰ সেনানী।
* ১৯৫৬ - ডায়েনা এডুলজি, প্ৰাক্তন ভাৰতীয় মহিলা টেষ্ট ক্ৰিকেটাৰ।
* ১৯৬৬ - অনিতা নায়াৰ, ভাৰতীয় ইংৰাজী ভাষাৰ ঔপন্যাসিক।
* ১৯৮৮ - গিৰীশা নাগাৰাজেগৌড়া, ভাৰতীয় পেৰা-এথলীট তথা হাই জাম্প খেলুৱৈ।
* ১৯৮৯ - লক্ষ্মীৰাণী মাঝি, ভাৰতীয় বাঁওহতীয়া ৰিকাৰ্ভ ধনুৰ্বিদ।

## মৃত্যু
* ১৮২৩ - এডৱাৰ্ড জেনাৰ, ইংৰাজ চিকিৎসক আৰু বিজ্ঞানী।
* ১৯৬৯ - ঠাকুৰ অনুকূলচন্দ্ৰ, ভাৰতৰ ধৰ্ম সংস্কাৰক।
* ২০১৫ - আৰ কে লক্ষ্মণ, ভাৰতীয় কাৰ্টুনিষ্ট, চিত্ৰকৰ আৰু ব্যংগ লেখক।
* ২০১৮ - সুপ্ৰিয়া দেৱী, ভাৰতীয় অভিনেত্ৰী।
* ২০২১ - ৰমেশ পাঠক, অসমীয়া গৱেষক, অধ্যাপক, বিশ্লেষক, সাহিত্য সমালোচক, সম্পাদক, ভাষাবিদ, বৈয়াকৰণিক, নিবন্ধকাৰ আৰু বক্তা।
* ২০২২ - অপৰ্ণা মহন্ত, অসমৰ নাৰীবাদী সাহিত্যিক, শিক্ষাবিদ আৰু গৱেষক।

## দিৱস
* গণৰাজ্য দিৱস (ভাৰত)।
* অভিযন্তা দিৱস (পানামা)।
* অষ্ট্ৰেলিয়া ডে (অষ্ট্ৰেলিয়া)।
* ডুৱাৰ্টে' ডে (ডমিনিকান ৰিপাব্লিক)।
* মুক্তি দিৱস (য়ুগাণ্ডা)।

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
লাইলা ট্ৰেটিক'ভ

**লাইলা ট্ৰেটিক'ভ** (Lila Tretikov), (; ২৫ জানুৱাৰী, ১৯৭৮) ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক। তেখেতৰ জন্মৰ নাম **Lyalya Tretyakova**। মস্কোত জন্মগ্ৰহণ কৰা ট্ৰেটিক'ভ সৰুকালতেই আমেৰিকা যুক্তৰাষ্ট্ৰলৈ আহে আৰু ১৯৯৯ চনত কেলিফ'ৰ্নিয়াত ছফ্ট্‌ৱেৰ অভিযন্তা হিচাপে কাম কৰিবলৈ লয়। ইয়াত তেখেতে এটা প্ৰযুক্তি বিপণন প্ৰতিষ্ঠান আৰম্ভ কৰে আৰু কেইবাটাও ছফ্ট্‌ৱেৰ পেটেণ্টত সহযোগীৰূপে কাম কৰে। এণ্টাৰপ্ৰাইজ ছফ্ট্‌ৱেৰৰৰ বিশেষজ্ঞ ট্ৰেটিক'ভে SugarCRM, Inc.-ৰ মুখ্য তথ্য বিষয়া আৰু উপ-সভাপতি হিচাপেও কাম কৰিছিল। ২০১৪ চনত তেখেতে চ্যু গাৰ্ডনাৰৰ পৰা ৱিকিমিডিয়া ফাউণ্ডেশ্যনৰ কাৰ্যবাহী সঞ্চালকৰ দায়িত্বভাৰ চম্ভালি লয়। 

## প্ৰাৰম্ভিক জীৱন আৰু শিক্ষা
১৯৭৮ চনৰ ২৫ জানুৱাৰীত মস্কোত ট্ৰেটিক'ভে জন্মলাভ কৰে। তেখেতৰ দেউতাক আছিল এজন গণিতজ্ঞ আৰু মাক এগৰাকী চলচ্চিত্ৰ-নিৰ্মাতা। তেখেত ১৬ বছৰ বয়সত নিউ য়ৰ্কলৈ আহে। তেখেতে পৰিচাৰিকা ৰূপে কাম কৰাৰ লগতে ইংৰাজীও শিকে আৰু কেলিফৰ্নিয়া বিশ্ববিদ্যালয়ত নাম ভৰ্তি কৰে য'ৰ পৰা ডিগ্ৰী সমাপ্ত নকৰাকৈয়ে তেখেতে বিদায় লয়। তেখেতৰ মূল বিষয় আছিল কম্পিউটাৰ বিজ্ঞান আৰু কলা, আৰু লগতে যন্ত্ৰ শিক্ষণৰ (machine learning) বিষয়ে গৱেষণা কৰিছিল।

## কৰ্মজীৱন

১৯৯৯ চনত ট্ৰেটিক'ভে "চান্‌ মাইক্ৰ'ছীষ্টেম"ত নিজৰ কৰ্মজীৱন আৰম্ভ কৰে। Sun-Netscape Alliance-ত অভিযন্তা হিচাপে তেখেতে জাভা চাৰ্ভাৰত কাম কৰিছিল। তাৰ পাছত তেখেতে GrokDigital নামৰ এটা প্ৰযুক্তি বিপণন প্ৰতিষ্ঠান আৰম্ভ কৰে আৰু পাছলৈ SugarCRM, Inc-ৰ মুখ্য তথ্য বিষয়া আৰু উপ-সভাপতি হিচাপে কাৰ্যনিৰ্বাহ কৰে।

২০১২ চনত তেখেতে "বছৰটোৰ মহিলা কৰ্যনিৰ্বাহক – ব্যৱসায়িক সেৱা – ১১-২,৫০০ কৰ্মচাৰী – কম্পিউটাৰ হাৰ্ডৱেৰ আৰু ছফ্ট্‌ৱেৰ" শাখাত ষ্টিভি বঁটাৰ ব্ৰ'ঞ্জৰ পদক লাভ কৰে।

২০১৪ চনৰ মে' মাহত তেখেতক চ্যু গাৰ্ডনাৰৰ ঠাইত ৱিকিমিডিয়া ফাউণ্ডেশ্যনৰ কাৰ্যবাহী সঞ্চালক হিচাপে নিযুক্তি দিয়া হয়, আৰু ২০১৪ চনৰ ১ জুনত এই পদত যোগদান কৰে। ট্ৰেটিক'ভৰ নিযুক্তি আছিল বিতৰ্কিত কাৰণ নিযুক্তিৰ পূৰ্বে তেখেতে ৱিকিপিডিয়াত কেৱল এবাৰহে সম্পাদনা কৰিছিল।  ইণ্টেলিজেণ্ট ডেটা মেপিং আৰু ডায়নামিক লেংগুৱেজ এপ্লিকেছনৰ কেইবাটাও পেটেণ্ট তেখেতে সহ-উদ্ভাৱন কৰে।
## টোকা

## তথ্যসূত্ৰ

## বাহ্যিক সংযোগ

* Lila Tretikov talking about Sugar CRM
* , user profile on Meta-Wiki
* Lila Tretikov Discusses NSA Lawsuit, Future of Wikipedia

শ্ৰেণী:ৱিকিমিডিয়া ফাউণ্ডেশ্যনৰ ব্যক্তি
শ্ৰেণী:ৰাছিয়াৰ ব্যক্তি
২ এপ্ৰিল

**২ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯২তম (অধিবৰ্ষত ৯৩তম) দিন। বছৰ শেষ হ’বলৈ আৰু ২৭৩ দিন বাকী থাকে।

## উল্লেখযোগ্য ঘটনা
*১৯০২ - **ল'জ এঞ্জেলছ**ত **সংযুক্ত ৰাষ্ট্ৰ**ৰ প্ৰথম পূৰ্ণাংগ মুভী থিয়েটাৰ, ইলেক্ট্ৰিক থিয়েটাৰৰ মুকলি। 
*১৯১২ - সমুদ্ৰত **আৰ. এম. এছ. টাইটানিকৰ** পৰীক্ষণ। 
*২০১৩ - কলকাতাৰ **ছল্ট লে'ক ষ্টেডিয়াম**ত ইণ্ডিয়ান প্ৰীমিয়াৰ লীগ ২০১৩ৰ উদ্বোধন। 
*২০১৫ - **গাৰিছা ইউনিভাৰ্চিটি কলেজ**ত এজন বন্দুকধাৰীৰ আক্ৰমণ, প্ৰায় ১৪৮জন লোক নিহত আৰু অন্য ৭৯জন আহত।

## জন্ম
* ১৮৬২ - **নিকোলাছ মাৰী বুটলাৰ**, ন'বেল বঁটা প্ৰাপ্ত আমেৰিকান দাৰ্শনিক। 
* ১৮৯৮ - **হৰিন্দ্ৰনাথ চট্ৰোপাধ্যায়**, ভাৰতীয় কবি, অভিনেতা আৰু ৰাজনীতিক। 
* ১৯০৯ - বেগম ঐজাজ ৰচুল, ভাৰতীয় ৰাজনীতিবিদ।
* ১৯৬৯ - অজয় দেৱগন, ভাৰতীয় অভিনেতা। 
* ১৯৮১ - **কপিল শৰ্মা**, ভাৰতীয় টি.ভি. শ্ব'ৰ প্ৰসিদ্ধ হাস্য কলাকাৰ।
* ১৯৮৫ - মাধুৰীমা ঘৰফলীয়া, অসমীয়া শিশু সাহিত্যিক।

## মৃত্যু
*১৯১৪ - পল হেইজ, ন'বেল বঁটা প্ৰাপ্ত জাৰ্মান লেখক, কৰি আৰু অনুবাদক। 
*১৯২৮ - থিয়ডাৰ ৱিলিয়াম ৰিছাৰ্ড, ন'বেল বঁটা প্ৰাপ্ত আমেৰিকান ৰসায়নবিদ। 
*১৯৩৩ - **ৰঞ্জিৎ সিং**, ভাৰতীয় ক্ৰিকেটাৰ।
*১৯৯৫ - হানেছ এল্ফভেন, ন'বেল বঁটা প্ৰাপ্ত ছুইছ পদাৰ্থবিদ আৰু অভিযন্তা।

## দিৱস
*আন্তঃৰাষ্ট্ৰীয় শিশুৰ গ্ৰন্থ দিৱস
*আন্তঃৰাষ্ট্ৰীয় শালীনতা সজাগতা দিৱস
*মালভিনাছ দিৱস - আৰ্জেন্টিনা
*থাই ঐতিহ্য সংৰক্ষণ দিৱস - থাইলেণ্ড

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

----

## তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
১ এপ্ৰিল

**১ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯১তম (অধিবৰ্ষত ৯২তম) দিন। বছৰ শেষ হ’বলৈ আৰু ২৭৪ দিন বাকী থাকে।

## উল্লেখযোগ্য ঘটনা
*১৮২৬ - ইণ্টাৰনেল কম্বিউশ্বন ইঞ্জিনৰ বাবে ছেমুৱেল মৰেই পেটেণ্ট লাভ কৰে। 
*১৮৭৮ - কলকাতাত যাদুঘৰ প্ৰতিষ্ঠিত হয়। 
*১৮৮৭ - মুম্বাই অগ্নি নিৰ্বাপক বাহিনীৰ প্ৰতিষ্ঠা। 
*১৯১২ - ভাৰতৰ ৰাজধানী কলকাতাৰ পৰা দিল্লীলৈ স্থানান্তৰ কৰা হয়। 
*১৯৩৫ - ভাৰতৰ কেন্দ্ৰীয় বেংক, ভাৰতীয় ৰিজাৰ্ভ বেংকৰ প্ৰতিষ্ঠা। 
*১৯৩৬ - পূৰ্বতে **কলিংগ** বা **উৎকল** নামেৰে প্ৰসিদ্ধ উৰিষ্যাক ৰাজ্য ৰূপে ঘোষণা। 
*১৯৭২ - গুৱাহাটী উচ্চ ন্যায়ালয়ৰ নাগালেণ্ড ৰাজ্যৰ শাখা, কহিমা বিচাৰ পীঠৰ বাবে স্থায়ী বিচাৰক হিচাপে অৰূপ কুমাৰ গোস্বামীক নিযুক্ত। 
*১৯৭৩ - জিম কৰবেট ৰাষ্ট্ৰীয় উদ্যানত ব্ৰাঘ্য প্ৰকল্পৰ শুভাৰম্ভ। 
*২০০১ - নেদাৰলেণ্ডত সম-লিংগ বিবাহৰ বৈধকৰণ। এই আইন প্ৰণয়ন কৰা এইখনেই প্ৰথম দেশ। 
*২০০২ - নামৰূপ সাৰ কাৰখানাক হিন্দুস্তান ফাৰ্টিলাইজাৰ কৰ্পৰেশ্বনৰ পৰা বিভক্ত কৰি ব্ৰহ্মপুত্ৰ ভেলী ফাৰ্টিলাইজাৰ কৰ্পৰেশ্বন লিমিটেড হিচাপে নামকৰণ। 
*২০০৪ - গুগলৰ দ্বাৰা পৰিচালিত বিনামূলীয়া, বিজ্ঞাপন সমৰ্থিত ই-মেইল সেৱা জিমেইল মুকলি।

## জন্ম
* ১৫৭৮ - ডা° উইলিয়াম হাৰ্ভে, ৰক্ত সঞ্চালন পদ্ধতিৰ অন্যতম উদ্ভাৱক। (মৃত্যু: ১৬৫৭)
* ১৬২১ - গুৰু টেগ বাহাদুৰ, নৱম শিখ ধৰ্মগুৰু।
* ১৮৮৯ - কেশৱ বলিৰাম হেডগেৱাৰ, ৰাষ্ট্ৰীয় স্বয়ংসেৱক সংঘৰ প্ৰতিস্থাপক।
* ১৯২২ - ৱিলিয়াম মেনচেষ্টৰ, আমেৰিকাৰ লেখক। (মৃত্যু: ২০০৪)
* ১৯২৯ - মিলান কুন্দেৰা, ফৰাচী তথা চেক্ ঔপন্যাসিক। 
* ১৯২৬ - হেমেন্দ্ৰ প্ৰসাদ বৰুৱা, হাভাৰ্ড বিশ্ববিদ্যালয়ৰ পৰা এম বি এ ডিগ্ৰী গ্ৰহণ কৰা উত্তৰ-পূবৰ প্ৰথমজন ব্যক্তি, অসম আৰু পূব ভাৰতৰ প্ৰথম শ্ৰেণীৰ উদ্যোগপতি।
* ১৯২৭ - যোগেশ দাস, অসমীয়া চুটিগল্প আৰু উপন্যাস লেখক তথা সাংবাদিক। 
* ১৯৩৬ - তৰুণ গগৈ, অসমৰ প্ৰাক্তন মুখ্যমন্ত্ৰী। 
* ১৯৩৭ - মহম্মদ হামিদ আঞ্চাৰী, ভাৰতৰ ১৩ তম ৰাষ্ট্ৰপতি। 
* ১৯৩৮ - নুৰুল হক, অসমীয়া প্ৰযোজক, গীতিকাৰ, সুৰকাৰ, নাট্যকাৰ আৰু পৰিচালক।
* ১৯৪৩ - নাৰায়ণ চন্দ্ৰ বৰকটকী, ভাৰতীয় সংসদৰ নিম্ন সদন লোকসভাৰ সাংসদ।
* ১৯৪৩ - দুলাল ৰয়, অসমীয়া নাট্যকাৰ, নাট আৰু চলচ্চিত্ৰ পৰিচালক তথা অভিনেতা।
* ১৯৫১ - ড° উষাৰাণী বৰুৱা, অসমীয়া শিক্ষাবিদ, অধ্যাপিকা, সাহিত্যিক, লেখিকা।
* ১৯৬৯ - ইলোৰা ৰায়চৌধুৰী, মৰণোত্তৰভাৱে নেত্ৰদান আৰু দেহদান কৰা অসম তথা উত্তৰ-পূৰ্বাঞ্চলৰ প্ৰথমগৰাকী মহিলা।
* ১৯৭৭ - পল কালানিথি, আমেৰিকান স্নায়ুশৈল্যচিকিৎসক আৰু লেখক।

## মৃত্যু
* ১৮৭২ - মাৰ্টিন ওম, জাৰ্মান গণিতজ্ঞ।
* ১৯৬৮ - লে'ভ লাণ্ডাউ, ছ'ভিয়েট পদাৰ্থ বিজ্ঞানী।
* ১৯৭৭ - ভাৰত আৰু পাকিস্তানৰ মাজত ৰেডক্লিফ নামেৰে বিভাজন কৰা ৰেখা তৈয়াৰ কৰা ছাৰ ছিৰিল ৰেডক্লিফৰ মৃত্যু হয়।
* ২০০৬ - নীতা সেন, ভাৰতীয় শাস্ত্ৰীয় সংগীত পৰিচালিকা আৰু গায়িকা।
* ২০০৭ - জগজিত শইকীয়া, আমাৰ অসমৰ সংবাদদাতা।
* ২০১৫ - প্ৰফুল্ল চন্দ্ৰ বৰা, অসমীয়া সাহিত্যিক।

## দিৱস
* এপ্ৰিল ফুল দিৱস
* জাতীয় বিমান বাহিনী দিৱস (ভাৰত)
* ওড়িশা দিৱস (ওড়িশা, ভাৰত)
* ইছলামিক গণতন্ত্ৰ দিৱস (ইৰাণ)
* লোক সেৱা দিৱস (থাইলেণ্ড)

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

----

## তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
জানুৱাৰী

**জানুৱাৰী** জুলিয়ান তথা গ্ৰেগৰিয়ান পঞ্জিকাৰ প্ৰথম মাহ। ই ৩১ দিন থকা ৭টা মাহৰ অন্যতম। ১ জানুৱাৰী এই মাহৰ প্ৰথম দিন, আৰু এই দিনক *নিউ য়েৰ্ছ দে* '(নববৰ্ষৰ দিন) বোলা হয়। সাধাৰণতে এই মাহ পৃথিৱীৰ উত্তৰ গোলাৰ্দ্ধৰ (য'ত ই শীত কালৰ দ্বিতীয় মাহ) আতাইতকৈ ঠাণ্ডা মাহ, আৰু দক্ষিণ গোলাৰ্দ্ধৰ (য'ত ই গ্ৰীষ্ম কালৰ দ্বিতীয় মাহ) আতাইতকৈ গৰম মাহ। দক্ষিণ গোলাৰ্দ্ধৰ জানুৱাৰী বতৰৰ দিশৰ পৰা উত্তৰ গোলাৰ্দ্ধৰ জুলাই মাহৰ সৈতে একেই। 

সাধাৰণতে, জানুৱাৰী সেই বাৰতে আৰম্ভ হয়, যি বাৰত অক্টোবৰ আৰম্ভ হয়, পিচে লীপ য়েৰত ই সেই বাৰতে আৰম্ভ হয় যি বাৰত এপ্ৰিল আৰু জুলাই আৰম্ভ হয়। কোনো সাধাৰণ বছৰত, জানুৱাৰী সেই বাৰতে শেষ হয়, যি বাৰত ফেব্ৰুৱাৰী আৰু অক্টোবৰ শেষ হয়, আৰু লীপ য়েৰত, সেই বাৰত শেষ হয় যি বাৰত জুলাই শেষ হয়। প্ৰতি বছৰে, জানুৱাৰী পূৰ্বৰ বছৰৰ মে' আৰম্ভ হোৱা বাৰত আৰম্ভ হয়। 

## বুৰঞ্জী
জানুৱাৰী (লেটিন ভাষাত ইয়ানুৱাৰিয়াছ)ৰ নাম 'আৰম্ভণি'ৰ দেৱতা জানুছৰ নামৰ পৰা লোৱা। এই দেৱতাৰ নাম ৰ'মান বিশ্বাসত পোৱা যায়, যাৰ নাম ইয়ানুৱা, অৰ্থাৎ দুৱাৰৰ পৰা লোৱা। এই মাহক এই নাম হয়টো এই বাবেই দিয়া হ'ল যে ই বছৰৰ দুৱাৰ স্বৰূপ। 

আগতে, ৰ'মান পঞ্জিকাত কেৱল ১০টা মাহ আছিলে, বা বছৰত ৩০৪ দিন। শীতকালক মাহ-বিহীন কাল আখ্যা দিয়া হৈছিলে। খ্ৰীষ্টপূৰ্ব ৭১৩ ৰজা নুমা পম্পিলাছে জানুৱাৰী আৰু ফেব্ৰুৱাৰী মাহ যোগ কৰাৰ কথা কোৱা হয়, যাতে বছৰটো চন্দ্ৰীয় পঞ্জিকাৰ সৈতে মিলে (৩৫৪ দিন)। যদিও মাৰ্চক বছৰৰ প্ৰথম মাহ বুলি গণ্য কৰা হৈছিল, ৪৫০ খ্ৰীষ্টপূৰ্বত নুমা অথবা ডেছেম্ভিৰ্ছে জানুৱাৰীক বছৰৰ প্ৰথম মাহৰ স্থান দিলে। 

বুৰঞ্জীত এই মাহ ৰ'মান নাম ইয়ানুৱাৰিয়াছ, ছেক্সন নাম ৱুল্ফ মনাথ (কুকুৰনেছিয়া মাহ), ছাৰ্লেমেগ্নেৰ ৱিণ্টাৰ মানথ (শীত মাহ) আদি নামেৰে উল্লেখ আছে। স্লভেনেত এই মাহক পৰম্পৰাগতভাৱে প্ৰছিনেক বোলা হৈছিল, যাৰ অৰ্থ মিলেট ব্ৰেড খোজা, এই কথা প্ৰথম স্কফ্যা ল'কাত লিখা হৈছিল।

## দিৱস
*১ জানুৱাৰী: ব্ৰুনেই, কেমেৰুণ, হাইটি আৰু চুডানৰ স্বাধীনতা দিৱস
*২ জানুৱাৰী: কিউবাৰ সশস্ত্ৰ বাহিনীৰ বিজয় দিৱস
*৩ জানুৱাৰী: জাপানৰ টামাছেছেৰী উৎসৱ
*৪ জানুৱাৰী: বিশ্ব ব্ৰেইল দিৱস (আন্তৰ্জাতিক)
*৫ জানুৱাৰী: যুক্তৰাষ্ট্ৰৰ ৰাষ্ট্ৰীয় পক্ষী দিৱস
*৬ জানুৱাৰী: ইৰাকৰ সশস্ত্ৰ বাহিনী দিৱস
*৭ জানুৱাৰী: ইটালীৰ তিৰংগ দিৱস
*৮ জানুৱাৰী: বিশ্ব টাইপিং দিৱস
*৯ জানুৱাৰী: প্ৰবাসী ভাৰতীয় দিৱস (ভাৰত)
*১০ জানুৱাৰী: সংখ্যাগৰিষ্ঠতাৰ শাসন দিৱস (বাহামা)
*১১ জানুৱাৰী: আলবেনিয়াৰ সংবিধান দিৱস
*১২ জানুৱাৰী: ৰাষ্ট্ৰীয় যুৱ দিৱস, (ভাৰত)
*১৩ জানুৱাৰী: সংবিধান দিৱস (মংগোলিয়া)
*১৪ জানুৱাৰী: বিশ্ব যুক্তিবিজ্ঞান দিৱস
*১৫ জানুৱাৰী: ভাৰতীয় সেনা দিৱস
*১৬ জানুৱাৰী: থাইলেণ্ডৰ শিক্ষক দিৱস
*১৭ জানুৱাৰী: শিল্পী দিৱস (অসম, ভাৰত)
*১৮ জানুৱাৰী: ৰাজকীয় থাই সশস্ত্ৰ বাহিনী দিৱস (থাইলেণ্ড)
*১৯ জানুৱাৰী: ককবৰক দিৱস (ত্ৰিপুৰা, ভাৰত)
*২০ জানুৱাৰী: শ্বহীদ দিৱস (আজেৰবাইজান)
*২১ জানুৱাৰী: পতাকা দিৱস (কুইবেক)
*২২ জানুৱাৰী: অভিযন্তা দিৱস (ইজৰাইল)
*২৩ জানুৱাৰী: পৰাক্ৰম দিৱস (ভাৰত)
*২৪ জানুৱাৰী: ৰাষ্ট্ৰীয় কন্যা শিশু দিৱস (ভাৰত)
*২৫ জানুৱাৰী: ৰাষ্ট্ৰীয় মতদাতা দিৱস (ভাৰত)
*২৬ জানুৱাৰী: গণৰাজ্য দিৱস (ভাৰত)
*২৭ জানুৱাৰী: স্মৃতি দিৱস (ইটালী)
*২৮ জানুৱাৰী: সেনা দিৱস (আৰ্মেনিয়া)
*২৯ জানুৱাৰী: কান্সাছ দিৱস (কান্সাছ, যুক্তৰাষ্ট)
*৩০ জানুৱাৰী: শ্বহীদ দিৱস (ভাৰত)
*৩১ জানুৱাৰী: নাউৰুৰ স্বাধীনতা দিৱস

## তথ্যসূত্ৰ

*
শ্ৰেণী:ইংৰাজী মাহ
অক্সফৰ্ড ইংৰাজী অভিধান

**অক্সফৰ্ড ইংৰাজী অভিধান** , অক্সফ’ৰ্ড ইউনিভাৰ্ছিটি প্ৰেছৰ দ্বাৰা প্ৰকাশিত এখন ইংৰাজী ভাষাৰ অভিধান বিশ্বৰ বিভিন্ন দেশত ইংৰাজী ভাষাৰ প্ৰায়োগিক ভিন্নতা অন্তৰ্ভুক্ত কৰাৰ লগতে এই অভিধানে ভাষাটোৰ ঐতিহাসিক বিকাশৰ বিষয়েও তথ্য সন্নিবিষ্ট কৰে৷ ১৯৮৯ চনত প্ৰকাশ পোৱা এই অভিধানৰ দ্বিতীয় সংস্কৰণত ২০ টা খণ্ড আৰু ২১,৭২৮ টা পৃষ্ঠা আছে৷

এই অভিধান প্ৰণয়ণৰ কাম ১৮৫৭ চনতে আৰম্ভ হৈছিল যদিও ১৮৮৪ চনতহে ইয়াৰ প্ৰথম সংস্কৰণ প্ৰকাশ পায়৷ পোণপ্ৰথমে এই অভিধানৰ শিৰোনামা ”*A New English Dictionary on Historical Principles; Founded Mainly on the Materials Collected by The Philological Society” ৰখা হৈছিল৷ ১৮৯৫ চনত* ”*The Oxford English Dictionary* (*OED*)” নামটো প্ৰথম ব্যৱহাৰ কৰা হয়৷ ১৯২৮ চনত দহটা খণ্ডৰে সৈতে এই অভিধানৰ পূৰ্ণাংগ ৰূপত পুন: প্ৰকাশিত হয়৷ ২০০০ চনৰ পৰা অভিধানখনৰ এটা তৃতীয় সংস্কৰণৰ কাম অব্যাহত আছে৷

অক্সফৰ্ড ইংৰাজী অভিধানৰ ইলেক্ট্ৰনিক সংস্কৰণটো প্ৰথম ১৯৮৮ চনত প্ৰকাশ পায়৷ ২০০০ চনত ইয়াৰ অনলাইন সংস্কৰণ মুকলি কৰা হয় যি বিপুল জনপ্ৰিয়তা লাভ কৰিবলৈ সক্ষম হয়৷ শেহতীয়াকৈ অক্সফৰ্ড ইউনিভাৰ্ছিটি প্ৰেছে ঘোষণা কৰে যে পৰৱৰ্ত্তী সংস্কৰণসমূহ ইলেক্ট্ৰনিক মাধ্যমতহে প্ৰকাশ কৰা হ’ব৷

## তথ্য সংগ্ৰহ

শ্ৰেণী:অভিধান
শ্ৰেণী:ইংৰাজী গ্ৰন্থ
৩ এপ্ৰিল

**৩ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৩তম (অধিবৰ্ষত ৯৪তম) দিন। বছৰ শেষ হ’বলৈ আৰু ২৭২ দিন বাকী থাকে।

## উল্লেখযোগ্য ঘটনা
*১০৪৩ - ইংলেণ্ডৰ ৰজা হিচাপে এডৱাৰ্ড দ্য কনফেছৰ অভিষেক। 
*২০১০ - এপল আই এন চিৰ দ্বাৰা প্ৰথম প্ৰজন্মৰ আইপেড, এক প্ৰকাৰৰ টেবলেট কম্পিউটাৰ মুকলি। 
*২০১২ - **মাইক্ৰ’মেক্স ফানবুক**, মাইক্ৰ’মেক্সৰ প্ৰথম টেবলেটৰ মুকলি।

## জন্ম
* ১৭৮১ - স্বামীনাৰায়ণ, ভাৰতৰ ধৰ্মীয় নেতা।
* ১৯০৩ - কমলাদেৱী চট্টোপাধ্যায়, ভাৰতীয় সমাজ সংস্কাৰক, লেখক আৰু স্বাধীনতা কৰ্মী।
* ১৯৩৪ - জেন গুডঅল, ইংৰাজ প্ৰাইমেটোলজিষ্ট আৰু নৃতত্ত্ববিদ৷
* ১৯৫৫ - **হৰিহৰণ**, ভাৰতীয় গায়ক। 
* ১৯৬২ - জয়া প্ৰদা, ভাৰতীয় চলচ্চিত্ৰ অভিনেত্ৰী আৰু ৰাজনীতিজ্ঞ। 
* ১৯৬৫ - নাজিয়া হাচান, পাকিস্তানী পপ গায়িকা, আইনজীৱী আৰু সমাজ-সেৱিকা।
* ১৯৭৩ - প্ৰভু দেবা, ভাৰতীয় অভিনেতা। 
* ১৯৮২ - জেক'বা ফ্ৰান্সিস্কা মাৰিয়া স্মল্ডাৰ্ছ, কানাডিয়ান অভিনেত্ৰী আৰু মডেল।

## মৃত্যু
* ১৬৮০ - **শিৱাজী**, ভাৰতীয় সম্ৰাট, মাৰাঠা সাম্ৰাজ্যৰ প্ৰতিষ্ঠাতা। 
* ২০০৩ - আৰ্থাৰ গাইটন, আমেৰিকান শৰীৰতত্ববিদ।
* ২০১২ - গোৱিন্দ নাৰায়ন, ভাৰতীয় ৰাজনীতিক, কৰ্ণাটকৰ অষ্টম ৰাজ্যপাল। 
* ২০১৫ - অজিৎ বৰুৱা, অসমৰ এগৰাকী কবি-সাহিত্যিক, অনুবাদক আৰু প্ৰশাসনিক বিষয়া।

## দিৱস
* জাতীয় চলচ্চিত্ৰ দিৱস, (বাংলাদেশ)

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

----

## তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
৪ এপ্ৰিল

**৪ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৪তম (অধিবৰ্ষত ৯৫তম) দিন। বছৰ শেষ হ’বলৈ আৰু ২৭১ দিন বাকী থাকে।

## উল্লেখযোগ্য ঘটনা
*১৯৫৭ - "ৰাষ্ট্ৰপতিৰ ৰূপৰ পদক" লাভ কৰা প্ৰথম অসমীয়া ছবি ৰঙা পুলিচৰ (পৰিচালক: নিপ বৰুৱা) মুক্তিলাভ। 
*১৯৬০ – ছেনেগালে স্বাধীনতা লাভ কৰে। 
*১৯৮৪ – ভাৰতীয় মহাকাশচাৰী ৰাকেশ শৰ্মাই মহাকাশ অভিযান কৰে। তেখেত প্ৰথম ভাৰতীয় মহাকাশচাৰী। তেখেত আছিল ইণ্ডিয়ান এয়াৰ ফোৰ্চৰ পাইলট। তেখেতে গোটেই বিশ্ব ভ্ৰমণ কৰিছিল। 
*২০১১ - আৰ্মেনিয়াৰ প্ৰথমখন ছুখয় ছুপাৰজেট ১০০, য়ুৰি গেগেৰিনৰ সন্মানত নামকৰণ। 
*২০১১ - ছয়ুজ টিএমএ-২১ৰ যাত্ৰাক য়ুৰি গেগেৰিনৰ সন্মানত পালন কৰা প্ৰথম মহাকাশ ভ্ৰমণৰ স্বৰ্ণজয়ন্তীলৈ অৰ্পণ। 
*২০১২ - ইণ্ডিয়ান প্ৰীমিয়াৰ লীগৰ পঞ্চম বৰ্ষৰ প্ৰথমখন খেল অনুষ্ঠিত।

## জন্ম
* ১৮৮৯ - মাখনলাল চতুৰ্বেদী, ভাৰতীয় কবি, সাহিত্যিক, প্ৰবন্ধকাৰ, নাট্যকাৰ আৰু সাংবাদিক। (মৃত্যু: ১৯৬৮)
* ১৯০৮ - বেগম ঐজাজ ৰচুল, ভাৰতীয় ৰাজনীতিবিদ, লেখক তথা সমাজকৰ্মী।
* ১৯২৮ - মায়া এঞ্জেলো, আমেৰিকান কবি, আত্মজীৱনীকাৰ।
* ১৯৩৩ - সনজীদা খাতুন, বাংলাদেশী সংগীত শিল্পী।
* ১৯৪৯ - পাৰৱীন বাবী, ভাৰতীয় অভিনেত্ৰী। 
* ১৯৬৯ - পল্লৱী যোশী, ভাৰতীয় অভিনয় শিল্পী।
* ১৯৮৯ - ষ্টিভেন ফিন, ইংৰাজ ক্ৰিকেটাৰ।

## মৃত্যু
* ১৯৬৮ - মাৰ্টিন লুথাৰ কিং, অনুজ, আমেৰিকান পাদ্ৰী। আমেৰিকান কৃষ্ণাঙ্গ নেতা মাৰ্টিন লুথাৰ কিং আততায়ীৰ হাতত নিহত হয়।
* ১৯৯৫ - হংসা জীৱৰাজ মেহতা, ভাৰতীয় শিক্ষাবিদ, ৰাজনীতিবিদ, স্বাধীনতা সংগ্ৰামী, সমাজ সংস্কাৰক, সাহিত্যিক।
* ২০২১ - শশীকলা চাইগল, ভাৰতীয় অভিনেত্ৰী।
* ২০২৫ - মনোজ কুমাৰ, ভাৰতীয় অভিনেতা, চলচ্চিত্ৰ পৰিচালক, লেখক।

## দিৱস
* শিশু দিৱস (হংকং আৰু টাইৱান)
* স্বাধীনতা দিৱস (ছেনেগাল)
* শান্তি দিৱস (আংগলা)

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা 

----

## তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
৫ এপ্ৰিল

**৫ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৫তম (অধিবৰ্ষত ৯৬তম) দিন। বছৰ শেষ হ’বলৈ আৰু ২৭০ দিন বাকী থাকে। 

## উল্লেখযোগ্য ঘটনাৱলী
*১৭৫৩ - বৃটিশ যাদুঘৰ প্ৰতিষ্ঠা কৰা হয়। 
*১৮৯৯ - দক্ষিণ আফ্ৰিকাই ইংলেণ্ডৰ লগত ৩৫ ৰাণত অল আউট হয়। 
*১৯৪৪ - সুভাষচন্দ্ৰ বসুই ৰেঙ্গুনত আজাদ হিন্দ ব্যাঙ্ক স্থাপন কৰে। 
*১৯৪৮ - ভাৰতৰ মুখ্য ন্যায়াধীশ হৰিলাল কানিয়াৰ দ্বাৰা **অসম উচ্চ ন্যায়ালয়** (বৰ্তমান গুৱাহাটী উচ্চ ন্যায়ালয়)ৰ উদ্বোধন। 
*১৯৪৯- ভাৰতত স্কাউট এণ্ড গাইড স্থাপনা কৰা হৈছিল। 
*১৯৫৭ - ভাৰতত কমিউনিষ্ট পাৰ্টিৰ প্ৰথমবাৰৰ বাবে নিৰ্বাচনত (কেৰালা) জয়লাভ। 
*২০১১ - ভাৰতত জন লোকপাল বিল বলবৎ কৰাৰ দাবীত আন্না হাজাৰেৰ আমৰণ অনশন কাৰ্যসূচীৰ আৰম্ভ। 

## জন্ম
* ১৯০১ - সৰলা বেন, ব্ৰিটিছ গান্ধীবাদী সমাজকৰ্মী।
* ১৯০৪ - ৰিচাৰ্ড এবাৰহাৰ্ট, আমেৰিকান কবি।
* ১৯০৮ - **জগজীৱন ৰাম**, ভাৰতীয় ৰাজনীতিক, ভাৰতত ৪ৰ্থ উপ-প্ৰধান মন্ত্ৰী।
* ১৯২৩ - এম. সাৰদা মেনন, ভাৰতীয় মনোৰোগ বিশেষজ্ঞ।
* ১৯৫৩ - ভূপেন উজীৰ, অসমৰ সংগীতজ্ঞ।
* ১৯৭৪ - ডিকি ডলমা, মাউণ্ট এভাৰেষ্টৰ শীৰ্ষবিন্দু আৰোহণ কৰা সবাতোকৈ কম বয়সৰ ভাৰতীয় নাৰী।
* ১৯৯২ - অতনু দাস, ভাৰতীয় ধনুৰ্বিদ।
* ১৯৯৬ - ৰশ্মিকা মন্দান্না, ভাৰতীয় অভিনেত্ৰী।

## মৃত্যু
* ১৯২২ - পণ্ডিতা ৰমাবাঈ, ভাৰতীয় নাৰী অধিকাৰ আৰু শিক্ষা কৰ্মী।
* ১৯৯৩ - দিব্যা ভাৰতী, ভাৰতীয় অভিনেত্ৰী। 
* ২০০৫ - চল বেলো, ন'বেল বঁটা প্ৰাপ্ত আমেৰিকান ঔপন্যাসিক। 
* ২০০৭ - লীলা মজুমদাৰ, ভাৰতীয় বাঙালী লেখিকা।
* ২০২১ - হিৰণ্য কুমাৰ ভট্টাচাৰ্য্য, অসমীয়া সাহিত্যিক।

## দিৱস
***শিশু দিৱস** - পেলেষ্টাইন

## তথ্য সংগ্ৰহ

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা 

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
৬ এপ্ৰিল

**৬ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৬তম (অধিবৰ্ষত ৯৭তম) দিন। বছৰ শেষ হ’বলৈ আৰু ২৬৯ দিন বাকী থাকে।

## উল্লেখযোগ্য ঘটনা
*১৫৮০ - ইংলেণ্ড, ফ্লেণ্ডাৰ্ছ আৰু উত্তৰ ফ্ৰান্সত এটা প্ৰবল ভূমিকম্প। 
*১৮৬৯ - ছেলুলয়ডৰ পেটেণ্ট। 
*১৯১৯ - ভাৰতত মহাত্মা গান্ধীৰ দ্বাৰা সাধাৰণ প্ৰতিবাদৰ আদেশ। 
*১৯৬৫ - প্ৰথম ব্যৱসায়িক উপগ্ৰহ, আৰ্লি বাৰ্ডৰ উৎক্ষেপন। 
*১৯৯৮ - পাকিস্তানৰ দ্বাৰা ভাৰতত প্ৰৱেশ সক্ষম মধ্য দূৰত্বৰ মিছাইলৰ পৰীক্ষণ।

## জন্ম
* ১৯২৮ - জেমছ ৱাটছন, ন'বেল বঁটা প্ৰাপ্ত আমেৰিকান জীৱবিজ্ঞানী। 
* ১৯৩১ - সুচিত্ৰা সেন, ভাৰত তথা পশ্চিমবঙ্গৰ অন্যতম বিখ্যাত অভিনেত্ৰী। 
* ১৯৪৯ - হৰ্ষ্ট লাডৱিগ ষ্টৰমাৰ, ন'বেল বঁটা প্ৰাপ্ত জাৰ্মান চিকিৎসক। 
* ১৯৫৬ - দিলীপ ভেংগাস্কাৰ, ভাৰতীয় ক্ৰিকেটাৰ আৰু প্ৰশিক্ষক।
* ১৯৬৪ - ডেভিড উদাৰ্ড, আমেৰিকান লেখক।
* ১৯৭১ - সঞ্জয় সুৰি, ভাৰতীয় অভিনেতা।
* ১৯৯৫ - প্ৰণতি নায়ক, ভাৰতীয় জিমনাষ্ট।

## মৃত্যু
* ১৫২৮ - এলব্ৰেখট ড্যুৰাৰ, জাৰ্মান চিত্ৰশিল্পী তথা গণিতজ্ঞ। 
* ১৮২৯ - নীলছ হেনৰিক এবেল, ন'ৰৱেৰ গণিতজ্ঞ। 
* ১৯৬১ - জুলেছ বৰডেট, ন'বেল বঁটা প্ৰাপ্ত বেলজিয়ামৰ অনুজীৱবিদ। 
* ২০১২ - প্ৰমোদ গগৈ, অসমৰ ৰাজনীতিক।
* ২০২১ - ফাটিমা জাকাৰীয়া, ভাৰতীয় সাংবাদিক।

## দিৱস
* **টাৰটান দিৱস** (আমেৰিকা যুক্তৰাষ্ট্ৰ আৰু কানাডা)
* ৰাষ্ট্ৰীয় মাছমৰীয়া দিৱস (ইণ্ডোনেচিয়া)

## তথ্য সংগ্ৰহ

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
৭ এপ্ৰিল

**৭ এপ্ৰিল** হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৭তম (অধিবৰ্ষত ৯৭তম) দিন। বছৰ শেষ হ’বলৈ আৰু ২৬৯ দিন বাকী থাকে।

## উল্লেখযোগ্য ঘটনাৱলী
*১৯২৭ - প্ৰথম দীৰ্ঘ-দূৰত্বৰ ৰাজহুৱা দূৰদৰ্শন সম্প্ৰসাৰণ, ৱাচিংটন ডি.চি.ৰ পৰা নিউয়ৰ্ক নগৰলৈ।
*১৯৩৭ - শ্বিলঙত অসম বিধান সভাৰ প্ৰথম বৈঠক।
*১৯৪৮ - ৰাষ্ট্ৰ সংঘৰ দ্বাৰা বিশ্ব স্বাস্থ্য সংস্থাৰ গঠন।
*১৯৭৯ - অসমৰ ৰংঘৰ বাকৰিত সংযুক্ত মুক্তি বাহিনী, অসমৰ গঠন।
*২০০১ - নাছাৰ মংগল অভিযান মাৰ্ছ ওডিছিৰ উৎক্ষেপন।
*২০১৪ - অসমত ডেকাৰগাঁও, তেজপুৰৰ পৰা নাহৰলগুনলৈ প্ৰথম যাত্ৰীবাহী ৰেল।

## জন্ম
* ১৭৬৮ - মাহ লাকা বাঈ, ভাৰতীয় কবি।
* ১৭৭০ - উইলিয়াম ৱৰ্ডছৱৰ্থ, ইংৰাজী ৰোমাণ্টিক কবি।
* ১৮৮৯ - গ্ৰেবিলা ম্ৰিষ্টেল, ন'বেল বঁটা প্ৰাপ্ত চিলিৰ কবি।
* ১৯২০ - ৰবি শংকৰ, ভাৰতীয় সঙ্গীতজ্ঞ।
* ১৯২৬ - প্ৰেম নাজিৰ, ভাৰতীয় অভিনেতা।
* ১৯৪২ - **জিতেন্দ্ৰ**, ভাৰতীয় অভিনেতা।
* ১৯৪৭ - নগেন বৰা, অসমীয়া সাহিত্যিক, গীতিকাৰ, সুৰকাৰ, অভিনেতা, আৰু সাংবাদিক।
* ১৯৫৪ - **[[জেকী চান]]**, হংকঙৰ অভিনেতা।
* ১৯৬০ - অতুল বৰা, ভাৰতীয় ৰাজনীতিবিদ।
* ১৯৬২ - উদ্ধৱ ভৰালী, ভাৰতীয় উদ্ভাৱক।
* ১৯৮৮ - পাৰ্ৱতী থিৰুভথু, ভাৰতীয় অভিনেত্ৰী।
* ১৯৯০ - মৈত্ৰেয়ী পাটৰ, ভাৰতীয় কবি, গীতিকাৰ আৰু কণ্ঠশিল্পী।

## মৃত্যু
* ১৮৭৯ - বেগম হজৰত মহল, অৱধ ৰাজ্যৰ বেগম আৰু ভাৰতৰ স্বাধীনতা সংগ্ৰামী।
* ১৯৪৬ - পদ্মনাথ গোহাঞিবৰুৱা, অসমীয়া সাহিত্যিক। 
* ১৯৪৭ - হেনৰী ফৰ্ড, আমেৰিকাৰ ঔদ্যোগপতি।
* ২০০৪ - কেলুচৰণ মহাপাত্ৰ, ভাৰতীয় ধ্ৰুপদী নৃত্যশিল্পী।
* ২০১২ - মাইক ৱালেঞ্চ, আমেৰিকান সাংবাদিক।
* ২০১২ - চাৰু গোহাঁই, অসমৰ ৰাজনীতিক।
* ২০১৮ - মুনিন বৰুৱা, অসমীয়া চলচ্চিত্ৰৰ পৰিচালক।

## দিৱস
***[[বিশ্ব স্বাস্থ্য দিৱস]]** - আন্তঃৰাষ্ট্ৰীয়
***নাৰী দিৱস** - মোজাম্বিক

## তথ্য সংগ্ৰহ

## বাহ্যিক সংযোগ

* বিবিচি: এই দিনত ঘটা কেইটামান উল্লেখযোগ্য ঘটনা

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
ব’হাগ

**ব'হাগ** অসমীয়া বৰ্ষপঞ্জীৰ প্ৰথম মাহ। ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওন, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম। বহাগত ৩১ দিন থাকে। ১ ব'হাগ হ'ল এই মাহৰ প্ৰথম দিন। এই দিনত অসমীয়া নববৰ্ষৰ উপলক্ষে 'মানুহ বিহু' পতা হয়।

## অন্য পঞ্জিকাত ব'হাগৰ সমসাময়িক মাহ
অসমীয়া পঞ্জিকাত ব'হাগ মাহ চলি থাকোতে গ্ৰেগৰিয়ান পঞ্জিকাত এপ্ৰিল আৰু মে' হয়। ব'হাগ ১৪ বা ১৫ এপ্ৰিলত আৰম্ভ হয় আৰু মে'ৰ মধ্যলৈকে থাকে। ব'হাগ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত চৈত্ৰ (চ্ছেইত্ৰ) মাহ চলি থাকে।

## উৎসৱ পৰ্ব আদি
*১ ব'হাগ : মানুহ বিহু

*২ ব'হাগ : কুতুম বিহু, দেউৰী বিহু

*৩ ব'হাগ : মেলা বিহু

*৪ ব'হাগ : চেৰা বিহু

*৭ ব'হাগ :  সতীসাধনী দিৱস

*৯ ব'হাগ :  ধৰিত্ৰী দিৱস

*১০ ব'হাগ : দামোদৰ দেৱৰ তিথি

*১৩ ব'হাগ :  অক্ষয় তৃতীয়া ব্ৰত

*১৬ ব'হাগ : গোপাল দেৱ তিৰোভাৱ তিথি

*১৮ ব'হাগ :  মে' দিৱস

*২৪ ব'হাগ :  বুদ্ধ পূৰ্ণিমা

*২৫ ব'হাগ : ৰবীন্দ্ৰনাথ ঠাকুৰৰ জন্মদিন

## প্ৰাকৃতিক পৰিৱৰ্তন

ব'হাগ মাহৰ সময়ত বসন্ত ঋতু চলি থাকে। এই সময়ত অসমৰ হাবিত নানাবিধ অৰ্কিড ফুলা দেখা যায়। ইয়াৰ লগতে এই সময়ত অসমৰ মাটিত গজা আৰু ফুলা কেতেকী(ফুল), নাহৰ আৰু তগৰ ফুলো আন তিনিবিধ সুগন্ধি ফুল। প্ৰায় সকলোবোৰ গছৰে নতুন পাত ওলাই, বৰষুণ আৰম্ভ হয় আৰু বতাহৰ গতিবেগ বাঢ়ে। এই সময় চোৱাত অসমৰ হাবিত বিশেষকৈ কুলি আৰু কেতেকীৰ  শুৱলা মাত শুনিবলৈ পোৱা যায়।

## তথ্য সংগ্ৰহ

শ্ৰেণী:অসমীয়া মাহ
প’গ’ টিভি

**প’গ’** () এটা শিশু-মনোৰঞ্জনধৰ্মী কেবুল আৰু ছেটেলাইট দূৰদৰ্শন কেন্দ্ৰ, যাক ১ জানুৱাৰী, ২০০৪ তাৰিখে আৰম্ভ কৰা হৈছিল, মহাৰাষ্ট্ৰৰ মুম্বাইস্থিত টাইম ৱাৰ্নাৰৰ অংশ টাৰ্নাৰ ব্ৰড্‌কাষ্টিঙৰ দ্বাৰা। যদিও আৰম্ভণিতে কেৱল ভাৰততে উপলব্ধ হৈছিল, বৰ্তমান এই চেনেল নেপাল, ভূটান আৰু শ্ৰীলংকাতো উপলব্ধ। এই চেনেল হিন্দী, তামিল, তেলেগু, মালয়ালম, কন্নড় আৰু মাৰাঠী ভাষাত উপলব্ধ।

বাংলাদেশত এই চেনেল কাৰ্টুন নেটৱৰ্কৰ দুঘণ্টীয়া খণ্ডৰ ৰূপত প্ৰচাৰিত হয়। থাইলেণ্ডত এই চেনেল ফেমিলী চেনেল থাৰ্টিনত দুঘণ্টীয়া খণ্ডৰ ৰূপত প্ৰচাৰিত হয়।

## অনুষ্ঠানসমূহ
প’গ’ ভাৰতত ছটা ভাষাত উপলব্ধ— হিন্দী, তামিল, তেলেগু, মালয়ালম, কন্নড় আৰু মাৰাঠী। আটাইকেইটা অনুষ্ঠান এই ছটা ভাষাত উপলব্ধ। ভাৰতৰ বাহিৰত এই চেনেলৰ অনুষ্ঠানসমূহ কেৱল ইংৰাজীত উপলব্ধ। পাকিস্তানত এই চেনেল আনুষ্ঠানিকভাৱে হিন্দী ভাষাতেই প্ৰচাৰিত হয়, যিহেতু পাকিস্তানৰ সৰহসংখ্যক লোকৰ বাবে এই ভাষা সহজে বোধগম্য।

এই চেনেলত কেইবাখনো এনিমেশ্যন শ্ব’ আৰু লাইভ একশ্যন শ্ব’ প্ৰচাৰিত হয়। এই চেনেলৰ সম্পূৰ্ণ নিজৰ শ্ব’ সময়ে সময়ে "প’গ’ অৰিজিনেল্‌ছ"ৰ নামত প্ৰচাৰিত হয়, যেনে "মেড"— যি এক "নিজে কৰা শিল্পকলা"ৰ অনুষ্ঠান। প’গ’ত বিভিন্ন লাইভ আৰু এনিমেটেড চলচ্চিত্ৰও প্ৰচাৰিত হয় "লাইট্‌ছ! কেমেৰা! প’গ’"ৰ নামত। এনিমেশ্যন ধাৰাবাহিক "ছোটা ভিম" এই চেনেলত প্ৰচাৰিত হয়। 

কাৰ্টুন নেটৱৰ্ক ইণ্ডিয়াৰ ভগ্নী চেনেল হোৱাৰ বাবে মাজনিশাৰ পৰা পুৱাৰ ভিতৰত এই চেনেলত কাৰ্টুন নেটৱৰ্কৰ শ্ব’ কিছুমানো প্ৰচাৰিত হয় যেনে দা লাইফ এণ্ড টাইম্‌ছ অৱ জুনিপাৰ লী, টাইম স্কুৱাড, স্কাটুনী, লুনী টিউন্স, বেবী লুনী টিউন্স, ৰ’বটবয়, চিপ ইন বিগ চিটী, ছিল্‌ভেষ্টাৰ এণ্ড টুইটী মিষ্ট্ৰীজ, ফষ্টাৰ্ছ হ’ম ফৰ ইমেজিনেৰী ফ্ৰেণ্ড্‌ছ, দা স্মাৰ্ফ্‌ছ, বেটমেন, পকেমন, গাৰ্ফিল্ড এণ্ড ফ্ৰেণ্ড্‌ছ, দা পিংক পেন্থাৰ শ্ব’ আদি।

## তথ্য সংগ্ৰহ

## বাহ্যিক সংযোগ
* https://www.pogo.tv 
* https://facebook.com/pogotvindia

শ্ৰেণী: টেলিভিছন চেনেল